7 йил аввал 1593 siyrat.uz\nМусулмонлар уч йил давом этган даҳшатли қамалдан қутулганларига хурсанд эдилар. Бироқ бу хурсандчиликлари узоққа бормади. Кетма-кет келган икки мусибат Расули акрамни ҳам, мусулмонларни ҳам чуқур қайғуга солди. Қамалдан саккиз ой кейин Пайғамбаримизнинг амакилари Абу Толиб саксон ёшида, уч кун ўтар-ўтмас завжалари − саййидатун-ниса Хадижатул Кубро олтмиш беш ёшларида вафот этишди (619 й.).\nРасули акрамнинг амакилари Абу Толиб мусулмон бўлмаган эди. Бироқ у Пайғамбаримизга узоқ йил оталик қилган, ўз фарзандидек севган, тарбиялаган эди. Пайғамбарлик даврида эса жиянини Қурайшнинг турли-туман ёмонликларидан асради. Ҳатто ўлар чоғида Қурайшга ҳазрат Пайғамбарга эргашишни тавсия этишни унутмади, бу ишни сўнгги вазифаси ўлароқ адо этди. Абу Толибнинг Расули акрамга нисбатан қилган фидокорликларини тарих муносиб тақдирлаб келмоқда.\nБироқ ҳадис уламосининг фикрича, Абу Толиб мушрик сифатида ўлган. Расули акрам амакиларини жуда ҳам яхши кўрар, унинг мусулмон бўлишини жон-дилдан истар эдилар.\nАбу Толиб ўлим тўшагида ётганида Пайғамбаримиз уни кўришга келадилар. Абу Жаҳл ҳам ўша ерда эди. Ҳазрат Пайғамбар Абу Толибга:\n— Эй менинг отам ўрнида бўлган амакижоним! Сўнгги нафасингизни олишдан олдин ҳеч бўлмаса бир мартагина шаҳодат калимасини айтинг. Айтингки, мен ҳам охиратда сизга шафоат қила олай, Аллоҳ ҳузурида сизнинг мусулмон бўлганингизга шоҳид бўлай!− дейишлари билан Абу Жаҳл орага кириб:\n— Эй Абу Толиб! Ота-боболаримизнинг динидан юз ўгирасанми? − деган.\nШундан кейин Абу Толиб:\n— Мен эски динда (Абдулмутталибнинг динида) бўлганим ҳолда ўляпман. Агар Қурайш мени ўлимдан қўрқди ва динини ўзгартирди, демаса эди, сенинг айтганингни қилган бўлур эдим,− деб жавоб берган.\n— Мен ҳамиша сизнинг ҳаққингизга дуо қиламан, − деганлар, бироқ Абу Толибнинг ёнидан жуда тушкун кайфиятда туриб кетганлар.\nБухорийда ҳам, Муслимда ҳам Абу Толиб масаласи мана шу тарзда баён қилинади. Фақатгина Ибн Исҳоқ Абу Толибнинг сўнгги нафасда калимаи шаҳодат келтирганини айтади63.\nАбу Толибнинг мусулмонликни қабул қилган-қилмагани ихтилофли масала ҳолига келган. «Маонии Қуръон» китобида профессор Исмоил Ҳаққи Измирли\n«(Эй Муҳаммад), аниқки, сиз ўзингиз суйган кишиларни ҳидоят қила олмассиз, лекин Аллоҳ Ўзи хоҳлаган кишиларни ҳидоят қилур», ояти каримасининг Абу Толиб ҳақида нозил бўлганини ёзади64.\nАбу Толибнинг ўлимидан уч кун кейин Расули акрамнинг дардларига яна бир аччиқ дард қўшилди − ҳазрат Хадижа волидамиз оламдан ўтдилар. Хадижа онамиз Расулуллоҳ соллаллоҳу алайҳи васаллам билан оғир дамларда ҳамиша бирга бўлган энг яқин ва меҳрибон умр йўлдош эдилар. У муҳтарамани қабрга Пайғамбаримизнинг ўзлари қўйдилар.\nШундай қилиб, ҳазрат Пайғамбар кетма-кет икки энг яқин кишиларидан жудо бўлдилар. Ўшанда саҳобалардан ҳар бирининг ўзига яраша дарди бор эди. Қурайшнинг тинимсиз ва даҳшатли исканжаси мусулмонларнинг ҳар бирига бир фалокат олиб келди.\nАбу Толиб ва Хадижанинг ўлимлари Макка даврининг ўнинчи йилига тўғри келган эди. Ислом тарихида бу ўнинчи йил «санатул ҳузун», «омул ҳузун» (ҳузун йили) деб аталди. Чунки янги Ислом дини ҳаётидаги энг изтиробли йил ўнинчи йил бўлди.\nАбу Толиб билан Хадижанинг ўлимлари Пайғамбаримиз чекаётган дард-изтиробларнинг янги палласини очиб берди. Энди у кишига қарши қилинаётган тазйиқлар даҳшатли тус олди.\nҚурайшнинг инсон зоти дош бермайдиган даражадаги бу ёмонликлари энди Расули акрамнинг ҳам тоқатларини тоқ қилаёзди. Хадижанинг ўлимларидан кейин у киши маълум вақтга Маккадан чиқдилар. Ҳижоз шаҳарларидан Тоифга бордилар (620 й.) Ёнларида фақат тутинган ўғиллари Зайд бор эди. Расули акрам Тоифда ўн кун турдилар.\nЎша пайт Тоиф шаҳрига Сакиф қабиласи ҳоким эди. Қабилани обрў-эътиборли зотлар бошқарарди. Маккадаги Қурайш қабиласи каби тоифлик сакифийлар ҳам бутпараст (мушрик) эдилар.\nРасули акрам бу ерда Ислом динини ёйиш мақсадида тоифликларни Аллоҳнинг бирлигига даъват қилдилар. Қабиланинг бошлиқлари, оқсоқоллари билан суҳбатлашдилар. Уларни бутга сиғинишдан қайтармоқчи, бўлажак азобдан қутқармоқчи бўлдилар. Бироқ бу даъват Пайғамбаримизнинг бошларига янги кулфатлар олиб келди. Тоифликлардан ҳеч ким мусулмонликни қабул қилмади. Бунинг устига Пайғамбаримизга қарши қилмаган ёмонликлари қолмади.\nТоифликлар олдин Расули акрамни масхара қилдилар. Сўнгра ҳақоратлай бошладилар. У Зотни кўчалардан судраб олиб ўтдилар. Ниҳоят, Тоифдан чиқиб кетишга мажбур қилдилар. Ҳатто анча жойгача таъқиб қилиб бордилар. Қабила бошлиқларининг ташвиқи билан йўлнинг икки томонига тизилган қуллар Расули акрамни тошбўрон қилдилар. Сарвари оламнинг оёқ кийимлари қонга тўлди. Ўнг-сўлдан отилаётган тошлардан Зайд яраланди. Ҳазрат Пайғамбарни тошлардан тўсмоқчи бўлган Зайднинг бадани қонталаш бўлиб кетган эди.\nҲаво жуда иссиқ эди. Шундай иссиқда тоифликлар ҳолдан тойгунларича Расули акрамни таъқиб қилиб келишди. Йўл устида Рабиъа ўғилларидан Утба ва Шайбага қарашли бир боғ бор эди. Тоифликлар меҳмонларни шу боғгача тошбўрон қилиб келдилар. Тоиф сафарида Расули акрамга кўрсатилган бу ваҳшийларча муомала у кишига қаттиқ алам етказди. Бироқ ўшанда ҳам ҳеч кимни дуои бад қилмадилар. Бу билан Расули акрам илоҳий пайғамбарликларининг далилларидан яна бирини кўрсатган эдилар.\nАйни пайтда Расули акрам пайғамбарлик ҳаётларининг энг нозик нуқтасида турардилар. Ҳаётлари давомида чеккан энг аччиқ изтироб мана шу эди.\nУ Зот ўзларига тушган вазифанинг нақадар масъулиятли ва шу билан бирга оғир-машаққатли эканини англаган эдилар. Боғда бир оз дам олдилар. Сўнгра кўзларида ёш ила қўлларини юқорига кўтариб, Аллоҳга шундай ёлвордилар:\n— Ё Раббий! Қувватимизнинг заифлигини, чорасиз қолганимни, одамлар орасида хор бўлганимни фақат Сенгагина арз этаман. Эй раҳмлиларнинг энг Раҳмлиси! Ҳамма заиф, зулмдан эзилган мазлум-бечораларнинг Роббиси Сенсан! Аллоҳим! Ахлоқсиз, юзсиз бир душман қўлига мени бермайдиган, Сен ҳаётимнинг тизгинларини қўлига берганинг ақрабо, дўстдан-да менга марҳаматлисан. Аллоҳим! Мендан ғазабнок бўлмасанг бўлгани, чекканим бало-машаққатлар ҳеч нарса эмас. Сенинг марҳаматинг жуда ҳам кенгдир. Парвардигоро! азобингга йўлиқишдан, норизолигингга дуч келишдан Сенинг нури важҳингга паноҳ тилаб қочаман. У нурки, бутун зулматни ойдинлатади. У нурки, дунё ва охират ишларининг ислоҳи унгагина вобастадир. Парвардигорим! Рози бўлганинг қадар Сендан мағфират сўрайман. Бутун куч-қувват соҳиби Сенсан, ё Раббий65.\nМавлоно Муҳаммад Али бундай ёзади: «...Ҳазрат Муҳаммад бир инсон чидаши мумкин бўлган бутун қийинчиликларга кўксиларини очган, бир инсонни ўзини-ўзи ўлдириш даражасигача олиб борадиган бутун фалокатларни ақлларни лол қолдирадиган бир сабр билан кутиб олган эдилар. Аллоҳим, қандайин метин бир иймон бу! Аллоҳнинг розилиги олдида бошларига келган кулфатларнинг ҳеч нарсага арзимаслигини айтадилар»66.\nРасули акрамнинг ачинарли ҳолларини боғнинг соҳиби − Рабиъа ўғиллари кўрдилар. Аддос исмли бир христиан қулдан узум бериб юбордилар. Ҳазрат Пайғамбар узумни қўлларига олиб «Бисмиллаҳ»(Аллоҳнинг номи билан) деб ея бошладилар. Буни кўрган қул ҳайрон қолди ва Расулуллоҳ соллаллоҳу алайҳи васалламга бир неча саволлар берди. Бу узоқ давом этмаган суҳбатнинг сўнггида қул мусулмонликни қабул қилди. Ҳа, Расули акрам энг оғир дамда ҳам илоҳий вазифаларини унутмаган эдилар. Расули акрам Тоиф саёҳатидан қайтарканлар, Ҳиро (Нур) тоғига чиқдилар. У ердан Адий ўғли Мутъимга ўзларини ҳимоя қилишини сўраб хабар юбордилар. Унинг ҳимоясида кечқурун Маккага кириб бордилар. Ҳарами Шарифга кирдилар. Каъбани тавоф қилдилар. Икки ракат намоз ўқиб, уйга қайтдилар.\nАраб одати бўйича, Мутъим ўз меҳмонини ҳимоя қилишга мажбур эди. Дарҳол ўғилларини қуроллантириб, Каъба ёнига жўнатди. Расули акрамни Маккага ҳам улар олиб киришган эди.\nМакка кўчаларида Расули акрамнинг юришлари таҳликали эди. Шу сабабли ҳам шундай тадбирли йўл тутдилар.\nТоифдан қайтгач67, Расули акрам маълум муддат халқдан узоқ яшадилар. Ҳаж мавсумида (зулҳижжада) Макка атрофида ташкил қилинган Укоз каби савдо-сотиқ марказларида ҳар хил мақсадлар билан тўпланган араб қабилаларига хитоб қилар, Қуръон оятларидан ўқир, уларни Ислом динига даъват этар эдилар.\nҚурайш пешволари мусулмонликнинг Маккадан ташқарига чиқишидан, атрофга ёйилишидан ташвишга тушдилар. Ҳазрат Муҳаммаднинг қабилалар ўртасида динларини тарғиб қилишларига монеълик кўрсатиш учун турли чора-тадбирлар қидирдилар. Ҳаж вақтида Муғийра ўғли Валиднинг олдига Расули акрамни ёмонлаб бордилар. Валид ҳазрат Муҳаммад соллаллоҳу алайҳи васаллам билан кўришди. У Зотдан Қуръони карим оятларидан эшитгач, тўпланганларга қарата шундай деди:\n— Муҳаммаддан эшитганларим шеър эмас. Мен шеърнинг ҳамма турини биламан. Наср ҳам эмас. Эшитганим бу сўзлардаги латофат ва мукаммаллик ҳеч қандай сўзларда топилмайди... Муҳаммад фолчи бўлиши мумкин эмас. Чунки гаплари фолчиникига ўхшамаяпти. У жинни ҳам эмас. Сеҳргар деб ҳам бўлмайди. Чунки Муҳаммад ўқиб «куф-суф» демаяпти, тугун боғламаяпти. У сеҳргарларга ўхшамайди. Муҳаммад фақатгина биродарни биродардан, қариндошни қариндошдан айиряпти. Шу сабабдан гаплари сеҳр-жодуга ўхшаб кўриняпти.\nМушриклар Расули акрамга қарши турли хил ташвиқотлар олиб борардилар. Қуръони каримнинг Аллоҳнинг сўзи эканини тан олмаганларидан тап тортмай, бу бировдан олинган, дейишарди.\nИбн Исҳоқнинг ривоят қилишича, Хадар ўғли Омирнинг Жобир номли христиан рум қули бор эди. Расули акрам Марвадаги мажлисларига ҳар кимни қабул қилганлари каби бу христиан рум қулни ҳам олар, у билан суҳбатлашар эдилар68.\nМаккалик мушриклар Расули акрамнинг саводсиз эканликларини, ёшликларидан бери ҳеч кимдан хат-савод ўрганмаганликларини, бирор мактаб ёки мадрасада таҳсил олмаганликларини била туриб, Қуръони каримни шу христиан қулдан ўрганган деб айтишарди. Қуръони карим бу ёлғончи мушриклар ҳақида шундай дейди: «Аниқки, Биз уларнинг«(Қуръонни Муҳаммадга) бирон одам ўргатмоқда», деяётганини билурмиз. (Лекин уларнинг бу даъволари пучдир, чунки) улар ишора қилаётган кимсанинг тили ажамий (яъни арабий эмас), бу (Қуръон) эса очиқ-равшан арабийдир"69.\nКўриняптики, мушриклар Расули акрамнинг илоҳий даъватларини инкор қилиш йўлида турли ёлғон-бўҳтонлар уюштиришарди. Бироқ бутун бу саъй-ҳаракатларнинг фойдасиз, натижасиз бўлаётганига ўзлари гувоҳ бўлишарди. Расули акрамнинг Ақоба тепалигида олти нафар мадиналик билан бўлиб ўтган мулоқотлари натижаси ҳам бу бемаъни ишларнинг самарасиз эканини яна бир бор кўрсатди.\nМакка даврининг (нубувватнинг) ўнинчи йили. Ҳаж мавсуми эди (620 йил апрели).\nБир томондан Расули акрам Каъбадаги бутларни зиёрат қилишга келган қабилалар ўртасида «Якка Тангри» эътиқодини ёйиш вазифаларида давом этардилар, бошқа томондан эса орқаларидан амакилари Абу Лаҳаб келиб, у кишини ёлғончига чиқаришга ҳаракат қиларди.\nАна шундай кунларнинг бирида Расули акрам Маккадан ташқарига чиқдилар. Макка билан Мино орасидаги йўлда, Макканинг шимолидаги Ақоба деган бир тепаликда мадиналик олти киши билан учрашиб қолдилар. Уларга Қуръондан оятлар ўқиб, Ислом динига даъват қилдилар. Бу даъватдан кейин мадиналиклар дарҳол мусулмонликни қабул қилдилар. Ислом тарихида бу воқеага «Илк Ақоба учрашуви»дейилади. Расули акрам билан биринчи мулоқотдаёқ мусулмон бўлган бу олти кишидан иборат илк мадиналик «ансор»лар қуйидагилар эди: Асъад ибн Зарора, Рофиъ ибн Молик, Авф ибн Ҳорис, Қутбат ибн Омир, Уқбат ибн Омир, Жобир ибн Абдуллоҳ.\nМаккалик илк мусулмонлар (ҳазрат Хадижадан кейин) саккиз киши бўлган бўлса, мадиналик илк мусулмонлар олти киши эдилар. Бу рўйхатнинг бошида Асъад ибн Зарора турарди.\nМадинада яшаётган Авс, Ҳазраж каби араб қабилалари билан Яҳудий қабилалари ўртасида азалдан келишмовчилик бор эди. Қачон ўрталарида бир баҳс-мунозара чиқса, яҳудийлар: «Яқинда бир Пайғамбар келади, биз унга эргашиб қувватланамиз. Ўшанда сизлардан боплаб ўч оламиз!» дейишарди70.\nМадиналиклар бир Пайғамбар келишини фақат яҳудийлардан эмас, анча олдин кексалардан ҳам эшитишган эди. Расули акрамнинг даъватларига мадиналикларнинг ошиқишларида бу «пайғамбар фикри»нинг ҳам катта таъсири кўринди. Расули акрамнинг мадиналиклар билан илк муносабатлари ана шундай бошланди. Бу муносабатлар Пайғамбаримизнинг Мадинага қилган катта ҳижратларигача уч йил давом этди (620-622 й.).\nМадиналиклар ҳаж вақти Ақобада Пайғамбаримиз билан кетма-кет уч марта кўришдилар. Илк учрашувда олти киши иштирок этган бўлса, улар Мадинанинг Ҳазраж қабиласидан эдилар, бир йилдан кейин «иккинчи Ақоба мулоқоти» бўлиб ўтди, бу сафар Авс ва Ҳазраж қабилаларининг вакилларидан ўн икки киши қатнашди.\nУчинчи мулоқот Макка даврининг ўн иккинчи йили, яна зулҳижжа (ҳаж) ойида бўлиб ўтди. Бу охирги учинчи суҳбатда мадиналикларнинг сони етмиш бештага етди. Булардан иккитаси аёл эди. Ораларида Ҳазраж қабиласидан ва Бани Нажжор шажарасидан (Пайғамбаримизнинг ақраболари) ҳазрат Холид (Абу Айюб Ансорий) ҳам бор эди.\nБиринчи Ақоба мулоқотидан кейин мадиналик илк олти мусулмон ўз юртларига қайтиб, кўрган-эшитганларини ҳамшаҳарларига гапириб берган, охирги Пайғамбарнинг Маккадан чиққанини айтган эдилар. Пировардида бу олти мусулмон Мадинада мусулмонликнинг ёйилишига сабабчи бўлди.\n63. «Асри Саодат». 1-жилд, 272-бет.\n64. 1-жилд, 181-бет.\n65. (Марҳум Аҳмад Наим. «Тажриди сариҳ» таржимаси, 2-жилд, 614-бет; Ибн Асир, 37-бет.)\n66. «Пайғамбаримиз». 96-бет.\n67. Расули акрамнинг Тоиф саёҳатлари Макка даврининг ўнинчи йили амалга оширилган эди (620 й.). Орадан тўққиз ярим йил ўтгач, Мадина даврида ҳазрат Муҳаммад қўшинлари билан Тоифни ўраб олдилар. Муҳосара (қамал) йигирма кун давом этди. Кўп қон тўкилмаслиги учун қамал тўхтатилди. Бироқ бир йилдан кейин Тоиф аҳолиси Расули акрамга бир ҳайъат юбориб, Ислом динини қабул қилмоқчи бўлганларини маълум қилишди.\n68.«Қуръон тили». 4-жилд, 3126-бет.\n69. «Аниқки, Биз уларнинг «(Қуръонни Муҳаммадга) бирон одам ўргатмоқда», деяётганларини билурмиз. (Лекин уларнинг бу даъволари пучдир, чунки) улар ишора қилаётган кимсанинг тили ажамий (яъни арабий эмас), бу (Қуръон) эса очиқ-равшан арабийдир» (Наҳл сураси, 103-оят).\n70. «Мавохиби Ладуния» асарининг таржимаси, 1-жилд, 53-бет.


“Ихтиёр қурилиш файз” қўшма корхонаси — ана шулардан бири. Чет эллик ҳамкорлар киритган 1 миллион АҚШ долларилик инвестиция ҳисобидан бу ерга замонавий технологиялар келтириб ўрнатилди. Ҳозир қўшма корхонада тайёрланаётган керамик ғиштлар нафақат ички, балки ташқи бозорда ҳам ўз харидорларига эга.\n— Қурилиш-пардозлаш ишларида кулоллик анъаналари асосида тайёрланган сопол ғиштларга талаб катта, — дейди корхона раҳбари А. Сайфиев. — Шуни инобатга олиб, бундай қурилиш ашёсининг 20 га яқин турини тайёрлашни ўзлаштирдик. Юртимиздаги бунёдкорлик жамоалари ҳамда ташқи бозордаги буюртмачиларимизга ҳар ойда ўртача 600 минг донагача сифатли деворбоп материаллар етказиб бераяпмиз.\nЭллик киши меҳнат қилаётган корхонага ҳадемай яна бир туркум илғор ускуна ва дастгоҳлар келтирилади. Бу эса ишлаб чиқариш ҳажмини қарийб 2 марта ошириш имконини яратади.\nМазкур рукндаги бошқа мақолалар: « Таркиби ва таъми ўзгармайди\tБозорда мавқеини мустаҳкамлади »


Американинг Эрондаги эътирозларни қўзғатиши ва ҳимоя қилиши - Parstoday\nАмериканинг Эрондаги эътирозларни қўзғатиши ва ҳимоя қилиши\nАмерика қўшма штатлари президенти Доналд Трамп ушбу воқеаларни ўзининг Эронга қарши душманона ёндашувларининг давом этиши учун муносиб баҳона дея билди ва ушбу тартибсизликларни ҳимоя қилиб чиқди ҳамда бир неча маротаба ўзининг твиттерида маълум қилди.\nБугунги суҳбатимиз “Американинг Эрондаги эътирозларни қўзғатиши ва ҳимоя қилиши”га доир мавзуга бағишланади.\nЎтган бир неча кунлар давомида Эроннинг айрим шаҳарларида иқтисодий ва маъиший вазиятга нисбатан бўлаётган эътирозли намойишлар охир-оқибат тартибсизликларга айланди ҳамда базилар халқнинг мол-мулкини талон-тарож қилиш ва бузиб ташлаш ҳаракатларини амалга оширди. Америка қўшма штатлари президенти Доналд Трамп ушбу воқеаларни ўзининг Эронга қарши душманона ёндашувларининг давом этиши учун муносиб баҳона дея билди ва ушбу тартибсизликларни ҳимоя қилиб чиқди ҳамда бир неча маротаба ўзининг твиттерида маълум қилди. АҚШ президенти Доналд Трамп Эрон халқини ҳимоя қилишини иддао қилиб такрор-такрор чиқиш қилди. Лекин Трамп ушбу иддаоларидан олдин, яъни Оқ уйга келиши биланоқ Эрондан қўрқитиш стратегиясини илгари сурди ва ўзининг ташқи сиёсатида Эронга қарши ҳаракатларни энг муҳим йўналиш деб белгилади. Доналд Трамп ўзининг охирги баёнотида асоссиз тарзда, Эрон давлатини терроризмни ҳимоя қиладиган ва инсон ҳуқуқларини поймол этадиган мамлакат дея атади.\nБироқ, Доналд Трамп Америка қўшма штатларида ўтган яқин йилларда юз берган ҳодисаларни яъни бутун Американи қамраб олган Волстрит деб ном олган, оммавий тартибсизликларни унитганга ўхшайди. Аммо, бугунга келиб Эрондаги иқтисодий эътирозларни ҳимоя қилиб чиқмоқда. 2012 йилнинг бошида Америкада иқтисодий адолатсизлик системасига қарши кенг миқёсдаги эътирозлар бўлиб, кўча намойишлари ҳамда оммавий тартибсизликлар келиб чиқди. 2011 йилнинг 17 сентябр кунида Америкада иқтисодий соҳадаги эътирозлар яъни Нью-Йоркнинг Волстрит хиёбонида кўча намойишлари ва митинглар бошланди. Ушбу норозилик намойиши Волстритни ишғол этиш ҳаракати билан ном чиқарди. Волстрит ҳаракатини ишғол этинг вебсайти шундай ёздики, биз 99 фоиз бўлишимизга қарамасдан, ўз уйларимиздан қувиб чиқарилдик. Биз озгина иш ҳақи олишимиз учун ва ўзимизнинг қонуний ҳақ-ҳуқуқимиздан фойдаланмасдан жуда кўп соатлар оғир меҳнат қиламиз. Бунда ҳам албатта иш топилса, аксинча иш топишни ўзи машаққат бўлиб қолган. Ваҳоланки, жамиятнинг бир фоизи ҳамма нарсага эга бўлиб, барча нарсадан баҳраманд бўлишган. Лекин, жамиятнинг 99 фоизи эса, ҳеч нарсага эга эмас.\nАмериканинг Масачуст Университетининг иқтисод бўйича устози Франклин Фишер АҚШдаги Волстрит ҳаракатининг шаклланишига туртки берган сабаблар ҳақида шундай айтдики, ушбу ҳаракатни юзага келиши учун жуда кўплаб омиллар мавжуд бўлган. Одамлар Америкада даромад ва иш ҳақидаги тенгсизликдан азият чекишган ва охир оқибат ғазабга тўлиб тошиб кўча намойишлари чиқишган. Лекин, ушбу тенгсизликларга қарши ҳар қандай ҳаракатлар, Республикачи конгресменлар томонидан кескин қарши олинди. Америка қўшма штатларининг давлати бошида шу каби эътирозларга бепарволик ва эътиборсизлик билан қаради ҳамда унчалик ҳам аҳамият бермади ва ушбу эътирозларни арзимас ҳолат деб баҳолади. Аммо, эътирозчиларни куч билан бостириш ва уларга қарши зўравонлик қилиш ҳамда намойишчилар устига отлар билан бостириб кириб, ерга йиқилган эътирозчиларни устидан отлар билан бостириб ер билан топташ ҳаракатлари, бутун Америка бўйлаб тарқалган тартибсизликларни ва намойишларни бостиришдаги зўравонликлардан бир намуна эди холос.\nАгар Америкадаги давлат кучлари томонидан содир этилган зўравонликлар ва куч ишлатиш ҳаракатлари дунёнинг бошқа юртларида содир этилгудек бўлса, айниқса Ғарб давлатларига қарши бўлган мамлакатларда рўй берса, биринчи навбатда АҚШ томонидан қолаверса унинг иттифоқчилари томонидан инсон ҳуқуқларини бузиш, фуқаролик ҳуқуқларини поймол этиш, зўравонлик ва куч ишлатиш каби шиорлар билан чиқиб, ушбу мамлакатни айблаб бутун дунёга жар солишар эди. Бугунга келиб, Америка ушбу усулларни Эрон халқини ҳимоя қилиш шаклида қўлламоқда. Аммо, Эрон миллати АҚШ президентининг бундан уч ой олдин қилган чиқишида Эроннинг ядровий келишувга амал қилмаяпти деган ёлғон ва асоссиз иддаоларини унитганича йўқ. Трамп ўз нутқида Эрон халқини террорист деб туҳмат ва бўҳтон қилган эди. Бундан ташқари Эрон фуқароларини Америка қўшма штатларига киришини тақиқлаш бўйича Фармонга имзо чекди. АҚШ президенти Доналд Трампнинг сўнги кунларда Эронда бўлаётган воқеларни кузатиши ва бу ҳақда узининг муносабатини билдириши, Эрон халқини ҳимоя қилиш маносини англатмайди, аксинча у ўз манфаати йўлида фирибгарликни кўзламоқда ва бундан бошқа мақсади ҳам йўқ.\nЯнвар 02, 2018 13:12 Asia/Tashkent\nФранция ташқи ишлар вазири Трампни Франция ички ишларига аралашмаслигини сўради\nМексикаликларнинг Трампга қарши эътирозлари (СУРАТЛАР)\nЎзбекистон: тиланчилар қамалади


Самодан ўзига ўлим излаган Антуан де Сент-Экзюпери олами - Daryo\n12:12, 30.06.2021 67120\nҲаётида икки қўрқув – сўзга масъулият ва учувчилик билан ёнма-ён яшаган, бироқ жамики шон-шараф, шуҳратни адабиётдан топган Антуан де Сент-Экзюпери сўз майдонида айтарини айта олган ёзувчилардандир. «Дарё» ёзувчининг ҳаёт йўли ва ижоди ҳақида ҳикоя қилади.\nУмри долғали замонларга тўғри келиб, қон кечиб, уруш гирдобида яшаганига қарамай, асарларида ёруғлик – ҳаётга муҳаббат, зулмга нафрат, воқеликка донишманд кўзи билан қараш бўртиб тургани учунам уни кўпчилик ўқийди. 1900 йилнинг 29 июнида Франциянинг Лион шаҳрида дворянлар оиласида туғилган болакайнинг кун келиб «аллақандай» касб – учувчиликни эгаллаши, камига ёзувчи бўлишини кўпчилик ақлига сиғдиролмасди. Негаки, оқсуяк, зодагонларга бундай касб «ярашмас», ҳар ким кўрпасига қараб оёқ узатиши талаб этиларди. Аммо тақдир ёзуғи одам тузган режага қарармиди – Антуан ҳам болаликдан ердан кўра осмонда кезишни хушлайдиган хаёлпараст, дунёни табиат ранги билан кўриб, фарқлайдиганлардан эди. Ўша пайтлари жамият тутумига хос узундан узун исмлар қўйилиши урф бўлгани учун Экзюперига ҳам Антуан Мари Жан-Батист Роже де Сент-Экзюпери шарифи берилади. Лекин шунча исмни айтиб тугатиш малоллигидан оила аъзолари шунчаки «Тони» деб чақириб қўя қолишади.\nТўрт яшарлигида отаси тўсатдан мияга қон қуйилишидан вафот этади-ю, оиланинг тўкин-сочин кунлари андак барҳам топади. Эл қатори яшаш, оддий инсонлардек кун кечиришни бошдан ўтказиб, баъзан қорин тўйдиришга бир тишлам нон топилмайдиган замонлар келади. Жўжабирдай полапонларини қандай тўйдиришни билмай, жони ҳалак бўлган она опаси Мари Триконинг Белкур майдонидаги хонадонига юкиниб боради. Топган-тутганни ўртага қўйиб, хола-жиянлар баҳамжиҳат яшайди. Тони эса очин-тўқин кунлари кичик акаси Француага суяниб яшайди. Аммо бу ҳам узоқ даво этмайди.\nБева қолган она энди болаларининг таълими, эртанги куни ҳақида қайғуриб, жиддий ҳаракатга тушади. Уларнинг кўнглида адабиёт ва санъатга муҳаббат уйғотиб, мутолаага рағбатлантиради. Меҳрдан эт олиб ўсган Антуан улғайгани сари онасига қаттиқроқ боғланар, қайгадир жўнаса ҳам худди романлардагидек соғинч мактуби ёзарди. Адабиёт қаторида кичкина Тони техника, темир-терсакка астойдил қизиқар, танлов вақти келганида қай бирини танлашни билмай иккиланган пайтлари ҳам бўлганди.\nЛиондаги насронийлар мактабида бошланғич диний таълимни ўқигач, Швейцариядаги католик пансионатида ҳам таҳсилни давом эттиради. Аммо диний йўналишини қўйиб, 1917 йили Париждаги Нафис санъатлар мактабида меъморлик факультетига ҳужжат топширади, бакалавр дипломини олади. Кейин нафис санъатни ҳам бир четга йиғиштириб, ҳарбий-денгизчилар лицейига кетмоқчи, толейини ҳарбийликда синамоқчи бўлади. Омади чопмай, саралаш конкурсидан ўтолмайди. 1917 йилнинг ёзида қадрдон маслаҳатгўйи, жондан азиз акаси Француа ревмокардитдан вафот этгач, Антуан узоқ вақтгача ўзига келолмай, дамдўз, ичимдан топ йигитга айланади.\nОрадан 5 йил ўтиб, ўртоқлари қатори уни ҳам ҳарбий хизматга чақиришади. 12 ёшида биринчи марта учувчи Габриэль Вроблевский билан осмонга кўтарилгани, ўша лаҳзадаги ҳайрат ва қувонч бутун умр ёдига муҳрлангани сабабми ёки бошқа, ҳарбий комиссариатга бориб, тиккасига ўзини учувчилар курсига, сўнг Страсбурдаги қирувчилар авиациясига ёзишларини сўрайди. Аввалига унга учишга рухсат берилмайди. Бундай қарордан шашти сўниш ўрнига Антуан самолётларнинг техник кўрикларига аралашиб, учиш майдончаларида ўралашиб юраверади. Вақт ўтиб, учувчилар имтиҳонини «беш»га топшириб, ҳужжатга ҳам эга чиқади. Учиш йўналишини Марокашга ўзгартиргач, ҳарбий самолётларни бошқариш ҳуқуқини қўлга киритади.\nИстрдаги офицерлар мактаби ҳам малака ошириш ва тажриба тўплашда сабоқхона бўлади. Кичик лейтенант даражаси берилгач, Антуан шиддат ва шаҳд билан Париж яқинидаги Ле Буржеда – 34-авиацион полкда хизматни давом эттиради. 1923 йили илк авиаҳалокатга учраган Экзюперининг бош мия суяги шикастланади. Саломатлиги тиклангунча Парижга қайтиб, қоғоз қоралаш, сафар хотираларини китоб қилишга чоғланади-ю, минг уринмасин, бундан ҳеч қандай натижа чиқмайди.\nКунлар шу зайл ўтаркан, ҳаёти бундай давом этмаслиги, кўнгил кемтиклигини тўлдириш фурсати етганини фаҳмлайверади. Парвоз завқини ҳеч бир машғулот босолмаслигини сезиб, «Аэропоштал» авиакомпаниясида механик бўлиб иш бошлайди. 1926 йилнинг баҳоридан почта етказувчи самолётнинг учувчисига айланади. Асосий ишини бажариш асноси ёзишни ҳам унутмайди. Илк асари «Жанубий почта» номи билан чоп этилади. Ўша йили Кап-Жубидаги аэродромда бошлиқ бўлиб иш бошлайди.\n1929 йил ҳам ўзгаришларга бой ўтади. Яна қадрдон «Аэропоштал»га қайтиб, уфқларни кезиш вақти етади. Бир жойдан иккинчи жойга почта-жўнатмаларни етказаркан, само кенгликларидаги завқ, хаёл ва ёзилажак асарлар режасини ҳеч нарсага алмаштирмаслигини ҳамкасбларига бот-бот сўзлаб берарди. Бироқ орадан икки йил ўтиб, 1931 йили компания касодга учрагач, Экзюпери Европага қайтишга мажбур бўлади.\nОртга қайтгач, нима иш қилишни, яна янгитдан саргузаштлар бошлаш-бошламаслигини андак ўйлайди-ю, почта авиалиниясини ташкиллаштириш пайига тушади, кейин ниятидан қайтиб, ҳарбий самолётлар машғулотида қатнаша бошлайди.\nҚиссага айланган ҳалокат\nЁзувчи таржимаи ҳолида ўта хавфли воқеалар, таваккалга қурилган танловлар жуда кўп учрайди. Аммо ҳар бир ҳалокат ва талафотдан омон чиқиб, кўрган-кечирганларини асарлари қатига жойлайверади. Самолётлар тезлигини текшириш лойиҳасида ўзига шахсий учоқ сотиб олиб, Париждан Сайгонга қараб отланади. Саҳро устидан учаётиб, тўсатдан ҳалокатга учрайди. Тасодифми ёки тақдир сабаб соғ қолиб, саҳройилар хонадонида қўним топади. Яна бир қўрқинчли ҳалокат Нью-Йоркдан Оловли Ерга қараб учаётганда юз беради. Елкалари, чаноқ суяги синиб, бир неча кун беҳуш ётади.\nАсрнинг 30 йиллари журналистика оламига қадам қўйишга улгурган Антуан «Пари Суар» газетасидан мухбирлик ишини топади. Саёҳатларини йўл очерки шаклида ёзиб, қалам ҳақи олади. Кейин «Энтрансижен» нашрига ўтиб, Испаниядаги фуқаролар урушида қатнашади. Иккинчи жаҳон уруши бошланганда ҳам тоқатсизлиги, зулмга қарши ҳамиша курашини исботлаш учун биринчилар қаторида урушга жўнайди.\n1930 йил Сент-Экзюперига омадли келади. Анд тоғларида фалокатга учраган дўсти, машҳур учувчи Анри Гиёме омон қолади. Сент-Экзюпери беш кун мобайнида тоғлар узра хавф-хатар билан олишиб, парвоз қилади, Гиёме эса ҳамиша ўзини-ўзи енгиб, пастга, одамлар томон интилади. У қайсарлик билан ўзига-ўзи: «Агар тўхтаб қолсам, аблаҳ бўлайин!»– дея таъкидлаганича пастга энади. Гиёме шу тариқа ҳалокатдан қутулиб чиқади ва омон қолади. Дўстини илк бора Сент-Экзюпери қарши олади ва Гиёменинг ана шу сўзларини «Одамлар сайёраси» асарида келтиради: «Худо ҳаққи, менинг ўрнимда ҳайвон ҳам бунга чидаш беролмасди». Йигит дегани ана шундай довюрак ва иродали бўлиши керак, деб ҳисоблаган ёзувчи.\nИжод учувчилик қатори кўкка тобора баландлайверади. 1914 йили коллежда ўқиётган пайтлари қоғоз қоралашни бошлаган ҳаваскор йиллар ўтиб ҳақиқий ёзувчига – бутун дунё ҳайратда қоладиган ижодкорга айланади. «Учувчи» асари билан майдонга кириб, «Кичкина шаҳзода» орқали юракларни забт этади. Китобларида воқеликни учувчи нигоҳи, дунёқараши ва осмон кенгликлари кўмагида тушунтиришга уринади. Қаричига сиғган фалсафасини самода топган ҳузурига қўшиб ифодалайди. Экзюпери-учувчисиз Экзюпери-ёзувчига айлана олмаслигини йиллар исботлаб беради.\n1931 йил ёзувчининг иккинчи романи «Тунги парвоз» нашрдан чиқади. Роман «Фемина» адабий мукофоти билан тақдирланади. Ушбу роман Сент-Экзюперига шон-шуҳрат дарвозасини очиб беради. Лекин Сент-Экзюпери шуҳратга ўч эмас, унга интилмасди.\n«Ҳарбий учувчи» романи автобиографик асардир. Иккинчи жаҳон уруши таассуротлари асосида ёзилган бу китоб Францияда қатъий тақиқланади, аммо Америкада мисли кўрилмаган даражада сотилиб, қўлма-қўл ўқилади. Ҳатто, бир нашриёт болаларга қатор ҳикоялар ёзиб беришини сўраб ёзувчига шартнома таклиф этади. Бир-икки йил ичида «Кичкина шаҳзода» шундай шартномалар меваси бўлиб туғилади. 1948 йили эса (вафотидан кейин) энг охирги асари – «Қалъа» босилиб чиқади.\nАнтуаннинг илк севги ҳикоялари ўзига тўқ хонадоннинг эрка қизи Луиза Вилморн билан бошланади. Тантиқ қизгинанинг талабларига анча камбағаллашиб қолган йигитчанинг ҳадеганда дош беролмаслиги, авиаҳалокатларга учраб, бор пулини дори-давога сарфлаши энди-энди куртак ёзаётган муҳаббатнинг очилмасидан сўлишига сабаб бўлади. Биринчи муҳаббат алами узоқ йиллар босилмай, умр бўйи ўзига муносиб жуфт топишига ҳалал бераверади. Вақт ўтиб, Буэнос-Айресда марҳум ёзувчи Гомес Кариллонинг беваси Консуело Сунсин билан танишади. 1931 йили севишганлар эл-юрт олдида дастурхон ёзиб, никоҳ қуришади. Бироқ тўйдан кейин муносабатлар совуқлашиб, негадир илиқлашмас, рафиқасининг оғир феъли, такаббурона қилиқлари, манманлиги Антуаннинг тинкасини қуритарди. Ҳар қандай инжиқлиги-ю, эркаликларига чидашга, барига кўз юмиб яшашга мажбур бўлади.\nСент-Экзюпери ерда яшай олмай, самодан ўзига ўлим излаган деган афсона пайдо бўлган эди. Ҳақиқатан, панада иш битиришни, таниш-билишчиликни хуш кўрмайдиган ёзувчи кутилмаганда нима қилиб бўлса ҳам ҳаракатдаги армияга ишга ўтишга интилади. У бирдан ўзининг графлик насли, унвонини эслаб қолади. Америка генерали Икерсни чинакамига таъқиб қилишга ўтади, ҳатто бутун ҳафтани уни кутиб, қабулхонасида ўтказади. Жанговар постда жон бериш хаёли уни фазога қайтишга бор кучи билан жалб этганмикин, деган фикр ҳам пайдо бўлади беихтиёр кишида. Ахир у сўнгги мактубларидан бирида шундай ёзган-да: «Нақ тўрт марта ҳалок бўлаёздим, энди менга барибир».\n1944 йилнинг 31 июлида кўкка кўтарилган самолёт ва унинг учувчиси ортига қайтмайди ва рўйхатларга «дом-дараксиз йўқолди» деб ёзиб қўйилади. На самолёт қолдиқлари, на ёзувчи жасади узоқ йиллар топилмай, ўлими сирлилигича қолади. Орадан 40 йил ўтиб, 1988 йили Марсель яқинидан рафиқасининг исми ўйиб ёзилган билакузук топилади. 2000 йили ҳам яна бир бора ҳалокатга учраган самолёт қолдиқлари қидирилади, аммо натижа чиқмайди. 8 йилдан кейин ёзувчининг ҳалокати сабаблари ҳақида дастлабки маълумотлар равшанлашади. Унга немис қирувчиси ҳужум қилгани, душман унинг самолёти кабинасида бўлгани тахмин қилинади.\nЎзидан бир қанча китоблар, жаҳон адабиётини бойитган асарлар қолдирган, мардлик, жасорат тимсолига айланган Сент-Экзюпери бугун ҳақиқий шедеврлар қаторида туради. Гарчи қисқа умр кўриб, жасади қаердалиги ҳалигача номаълум бўлса-да, қаҳрамонларча яшаб ўтгани таҳсинга лойиқ. Бугун Лиондаги аэропорт ёзувчи номи билан аталади.\n22:57, 22.08.2021 135255\n23:51, 19.08.2021 90046\n12:38 Бугун 221\n12:17 Бугун 476\n12:00 Бугун 1108\n11:58 Бугун 1518\n16:55, 16.09.2021 61895\n09:52, 17.09.2021 59961


Келаётган ҳафта қандай об-ҳаво билан бошланади - 29.05.2022, Sputnik Ўзбекистон\nКелаётган ҳафта қандай об-ҳаво билан бошланади\n30 май куни айрим жойларда ҳаво ҳарорати кундузи +30...+35 даражагача кўтарилади. 29.05.2022, Sputnik Ўзбекистон\nТОШКЕНТ, 29 май — Sputnik. Ўзгидромет 30 май, душанба куни, кутилаётган об-ҳаво ҳақида маълумот берди.Тошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 метр/секунд тезликда эсади. Ҳарорат кечаси +12...+14 даража, кундузи +26...+28 даража бўлади.Қорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +14...+19 даража, кундузи +30...+35 даража бўлади.Бухоро, Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +12...+17 даража, кундузи +25...+30 даража бўлади.Тошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +10...+15 даража, кундузи +25...+30 даража бўлади.Қашқадарё, Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +13...+18 даража, кундузи +30...+35 даража бўлади.Андижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 метр/секунд тезликда эсади. Ҳарорат кечаси +10...+15 даража, кундузи +21...+26 даража бўлади.Республиканинг тоғли ҳудудларида ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момоқалдироқ бўлиши мумкин. Шамол шарқдан 7-12 метр/секунд тезликда эсади. Ҳарорат кечаси +8...+13 даража, кундузи +15...+20 даража бўлади.\n© Sputnik / Зафар ХалиловТашкент. Памятник Амиру Тимуру\n30 май куни айрим жойларда ҳаво ҳарорати кундузи +30...+35 даражагача кўтарилади.\nТОШКЕНТ, 29 май — Sputnik. Ўзгидромет 30 май, душанба куни, кутилаётган об-ҳаво ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 метр/секунд тезликда эсади. Ҳарорат кечаси +12...+14 даража, кундузи +26...+28 даража бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +14...+19 даража, кундузи +30...+35 даража бўлади.\nБухоро, Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +12...+17 даража, кундузи +25...+30 даража бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +10...+15 даража, кундузи +25...+30 даража бўлади.\nҚашқадарё, Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси +13...+18 даража, кундузи +30...+35 даража бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 метр/секунд тезликда эсади. Ҳарорат кечаси +10...+15 даража, кундузи +21...+26 даража бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момоқалдироқ бўлиши мумкин. Шамол шарқдан 7-12 метр/секунд тезликда эсади. Ҳарорат кечаси +8...+13 даража, кундузи +15...+20 даража бўлади.


Вегетатив дистония синдроми нима? » Тиббий психология – Расмий сайт\nЯнгиликлар » Энциклопедия » Вегетатив дистония синдроми нима?\nБу ташхис врачлар томонидан кўп қўйилади. Беморлар ҳам бу касаллик қандай дард экан деб қизиқиб юришади.\nШу ҳақда маълумот бериб ўтсак. Вегетатив дистония синдроми юрак тез уриб кетиши, қизиб ёки совиб кетиш, кўп терлаш, қўрқув ва хавотир, уйқу бузилиши, жиззакилик, бош оғриғи, бош айланиши каби белгилар билан намоён бўлувчи касаллик. Касалликнинг эски номи “нейроциркулятор дистония” бўлиб, ёшлар орасида кўп учрайди. Бундай беморларнинг қон босими кўпинча паст юради, юраги тез уради, тўйиб нафас ололмайди, худди ҳаво етмагандек туюлади, қорни ғўлдираб юради, тез-тез сийишга боради, жинсий совуққонлик пайдо бўлади. Уларда юрак санчишлари кўп кузатилганлиги боис, доимо ЭКГ аппаратига тушиб юришади. Бироқ юрак касаллиги аниқланмайди ва бу ҳолат асаб билан боғлиқлиги маълум бўлиб қолади. Юрак соҳасидаги оғриқлар санчувчи, куйдирувчи ва сиқувчи хусусиятга эга.\nБеморнинг жаҳли чиқса, қорачиқлари кенгайиб кетади, юраги дукиллаб ура бошлайди, қон босими тушиб кетади, боши айланади, кўнгли айнийди, қулоқлари шанғиллайди ва битиб қолади. Уларда ҳаво етишмай бўғилиб қолиш, томоқда бирор нарса бордек ҳолатлар кўп кузатилади. Аксарият беморларда чуқур хўрсиниб қўйишлар пайдо бўлади. Одамлар гавжум ва ҳавоси димиққан жойлар уларга ёмон таъсир қилади, совуққа ҳам чидамсиз бўлишади. Тунда иккала оёғи безовта бўлиб, ухлай олмай чиқиш ҳам учраб туради. Тонг ёриши билан оёқлардаги безовталик ўтиб кетади. Бундай беморлар эрталаб уйғонганда юз-кўзлари бир оз шишган ва кўзлар таги салқиган бўлади. Баъзида аёллар «Шишиб кетаяпман» деб, сийдик ҳайдовчи дорилар ичиб юришади. Қориннинг пастки қисми оғриб туриши, ичак фаолияти бузилиши, овқатнинг қийин ҳазм бўлиши ҳам кузатилиб туради.\nҚўшилган: 15:46 / 18-04-2021 Ўқилди: 50


Ўзбекистонда пиво ишлаб чиқарадиган янги завод қурилади\n10:14 21.04.2017 (Янгиланган 10:24 21.04.2017) Ҳавола олиш\nБу Ўзбекистондаги пиво ишлаб чиқарадиган энг йирик корхоналардан бири бўлади. Заводда йилига 300 миллион литр пиво ишлаб чиқарилади\nТОШКЕНТ, 21 апр — Sputnik. Ўзбекистонда яқин келажакда пиво ишлаб чиқарувчи янги йирик завод қурилиши режалаштирилмоқда, деб хабар қилди Спутник Ўзбекистон мухбирига "Ўзвинсаноат-холдинг"даги манба.\nМанбанинг сўзларига кўра, ушбу лойиҳа ташаббускори Ўзбекистондаги вино, ароқ, коньяк ва алкоголсиз салқин ичимликлар ишлаб чиқарувчи энг йирик корхона — "Тошкентвино".\n"Янги завод Жиззах вилоятининг Зомин туманида қурилади. У мамлакатдаги ушбу йўналишдаги энг йирик корхоналардан бири бўлади. Ишлаб чиқариш қуввати йилига 30 миллион декалитр, яъни 300 миллион литрни ташкил қилади. Объект 2019 йил сўнгига қадар ишга туширилиши лозим. Айни вақтда ер участкаси ажратилган бўлиб, у ерда қурилиш ишлари бошлаб юборилган", — деган манба.\n"Тошкентвино" вакиллари ушбу лойиҳани ҳаётга татбиқ этиш учун хориждан стратегик шерикни жалб этишни мақсад қилиб қўйишган. Жумладан, мутахассислар Италия ва Германия давлатларида бўлиб, ушбу йўналишдаги энг олд компаниялар вакиллари билан ушбу лойиҳани ҳамкорликда амалга ошириш имкониятларини муҳокама қилганлар.\nХусусан, Ўзбекистон томон Зоминда немис компанияларидан бири бренди остида пиво ишлаб чиқаришга қизиқиш билдирмоқда.


Ўзбекистон ва Беларусь Адлия вазирликлари ҳамкорлиги мустаҳкамланмоқда\nТошкент, Ўзбекистон (UzDaily.uz) --Минск шаҳрига ташриф доирасида адлия вазирининг биринчи ўринбосари Маҳмуд Истамов бошчилигидаги Ўзбекистон делегацияси Беларусь Республикаси адлия вазири Олег Слижевский билан учрашди. Адлия вазирлиги Жамоатчилик билан алоқалар бўлими маълумотига қараганда, учрашувда Ўзбекистон ва Беларусь Республикалари Адлия вазирликлари ўртасида узоқ истиқболга мўлжалланган дўстлик алоқалари ва ҳамкорлик муносабатлари йўлга қўйилганлиги қайд этилди.\nБеларусь Республикаси Президенти А.Лукашенконинг ўтган йили 12-14 сентябрь кунлари мамлакатимизга амалга оширган расмий ташрифи икки вазирлик ўртасидаги ўзаро алоқаларни янада кенгайтиришга туртки берди. Бир ҳафтадан сўнг адлия вазири ўринбосари И.Тушинский бошчилигидаги Беларусь делегацияси мамлакатимизга ташриф буюриб, Ўзбекистон Республикаси Адлия вазирлиги раҳбарияти билан учрашувлар ўтказган эди. Наманган шаҳридаги ва пойтахтимизнинг Шайхонтоҳур туманидаги давлат хизматлари марказлари фаолияти билан танишди. Беларусь томони Ўзбекистонда давлат хизматларини тақдим этиш соҳасида эришилган юксак натижаларни эътироф этди. Минскдаги учрашув чоғида томонлар кўплаб масалалар бўйича ўзаро манфаатли ҳамкорликни янада ривожлантириш, суд-ҳуқуқ соҳасида тажриба алмашишнинг долзарб жиҳатларини муҳокама қилди. Ўзбекистон ва Беларусь Республикалари Адлия вазирликлари томонидан 2001 йилнинг август ойида Минскда имзоланган Ҳамкорлик тўғрисидаги битим доирасида ҳамкорлик муносабатларини мустаҳкамлашга келишиб олинди.\nУчрашув якунида Ўзбекистон Республикаси Адлия вазирлиги делегацияси Беларусь Республикаси Адлия вазирлигининг 100 йиллиги муносабати билан ҳамкасбларига эсдалик совғалари тақдим этишди.


Фарғонада туяқушлар фермаси фаолияти қандай ҳолатда?\nТуяқушларни тижорат мақсадларида етиштириш тахминан 1860 йилларда Жанубий Африкада бошланган. 1869 йилда туяқушлар тухуми учун биринчи инкубатор ихтиро қилинган ва туяқушларни кўпайтириш жуда яхши фойда келтирувчи машғулотга айланган.\nХХ аср бошида бу соҳа гуллаб-яшнади. 1940 йилда туяқушлар сони 1 миллионни ташкил қилганда туяқушчилик саноати барбод бўлди. Бу Биринчи жаҳон урушидан кейинги умумий ижтимоий-иқтисодий вазият, аёллар модасига кучли таъсир ўтказган ҳодиса - автомобилларнинг кўпайиши (гап айниқса шляпалар ҳақида, зеро ўша даврнинг очиқ кабриолетларида аёллар шляпаси шамолда учиб кетган), шунингдек яхши ташкил қилинмаган патлар сотилувчи бозорга боғлиқ бўлган. Инқироз 1945 йилгача, ЖАРдаги барча туяқушчилик билан шуғулланувчи корхоналарни бирлаштирган Klein Karoo жамияти ташкил қилингунга қадар давом этган. Ташкилий кимошди савдоларининг ўтказилиши, сотувларнинг тузилмаларини тузиш - буларнинг бари соҳани чуқур инқироздан олиб чиқишга ёрдам берган.\nБугунги кунда туяқушчилик ривожланиб бормоқда. Хусусан, Ўзбекистонда ҳам. Фарғона вилояти, Риштон туманидаги “Страус фарм” қўшма корхонаси туяқуш боқишга ихтисослашган фермадир.\nФерма 2015 йилнинг октябрида ишга тушган бўлиб, ўз фаолиятининг биринчи мавсумидаёқ туяқушларнинг барқарор ўсиш кўрсаткичларини намойиш қилди. 2016 йил мавсуми охирида фермадаги туяқушлар сони деярли 400 бошни ташкил қилади.\n“Бундай фермер хўжалигининг фойдали томони шундаки, тухуми кўп, пати мўл, тирноғи олмос ювишда ишлатилади. Тошкентда териси қайта ишланиб, аёлларнинг сумкалари, ҳамёнлар чиқарилмоқда”, - дейди фермадаги туяқуш боқувчиси Илёс Соҳибназаров.\nКорхона юқори сифатли парҳез гўшти ва тери ишлаб чиқаришга йўналтирилган. Фермани яратишда ЖАР ва Украинадан мутахассислар жалб этилган. Жумладан, майдонларини режалаштириш, ферма биноси ва қурилишини лойиҳалаштириш, шунингдек технологик жиҳозларни танлаш уларнинг тажриба ва тавсиялари асосида амалга оширилган.\nКейинги 2 йил давомида туяқушлар сонини 3000 бошгача етказиш режалаштирилмоқда.


Қирғизистонда оммавий тадбирлар бекор қилинди. Сабаб – коронавирус | Qalampir.uz\nҚирғизистонда оммавий тадбирлар бекор қилинди. Сабаб – коронавирус\nОлам\t12 Март 16:40 2777\nҚирғизистон Республикаси Бош вазири Муҳаммадкали Абилғозиев мамлакатда коронавирус тарқалишининг олдини олиш мақсадида оммавий тадбирлар ўтказишни тақиқлаш бўйича қарор имзолади. Бу ҳақда Қирғизистон ҳукумати матбуот хизмати хабар қилди.\n"Ҳукумат томонидан коронавирус инфекцияси билан боғлиқ эпидемиологик вазият яхшиланмагунча маданий, спорт ва бошқа оммавий тадбирларни ўтказиш тақиқланди. Тегишли қарорни Бош вазир Муҳаммадкали Абилғозиев имзолади", деди матбуот котиби.\nВазирлар Маҳкамаси таъкидлашича, ушбу қарор "коронавирус инфекцияси хавфини олдини олиш ва аҳолининг санитария-эпидемиологик фаровонлигини таъминлаш мақсадида" қабул қилинди.\nХабар қилинишича, фармонда савдо, хизмат кўрсатиш ва умумий овқатланиш соҳасида фаолият юритувчи жисмоний ва юридик шахсларга белгиланган муддат тугагунча оммавий тадбирларни ўтказмаслик ва уларда иштирок этишдан воз кечиш тавсия этилган. Шунингдек, хоналар ва катта залларга санитария-техник воситалар ва ҳаво тозалаш мосламаларини жойлаштириш бўйича маслаҳат берилган.\nСоғлиқни сақлаш вазирлигининг маълумотларига кўра, Қирғизистон ҳудудида коронавирус билан боғлиқ ҳолат аниқланмаган. Мамлакат Хитой билан чегарани вақтинча ёпган. Бошқа чегара давлатлардан келувчилар тана ҳароратини ўлчаш мосламалари билан текширилади. Вирус тарқалган мамлакатлардан келганлар икки ҳафта давомида карантинга юборилади.\nСўнгги маълумотларга кўра, дунё бўйлаб коронавирусга чалинганлар сони 127 769 нафарга етган. Бу касаллик туфайли 4 716 дан ортиқ одам вафот этган. Беморларнинг 5 710 нафарининг аҳволи оғир деб айтилмоқда. Шу кунгача касалликни юқтирганларнинг 68 327 нафари бу вирусдан фориғ бўлган.\nҚирғизистон Коронавирус Муҳаммадкали Абилғозиев\n26 Март 14:21 57335\n26 Март 15:58 53442\n27 Март 14:29 47248\n28 Март 15:16 42056\n28 Март 10:15 39173


Туркманистонда порахўрлик ва коррупцияга қарши кураш бўйича янги дастур қабул қилинади\nБошқа хабарлар Россиянинг Сурия ҳудуди бўйлаб юришлари аҳоли томонидан совуқ қарши олинмоқда\nТуркманистон президенти Гурбангули Бердимуҳамедов 2017 йилнинг 17 февраль куни Ашхабодда қасамёдга келтирилди. 3-бор ўтказилган иннаугурация маросимида Бердимуҳамедов коррупцияга қарши кураш ҳукуматнинг устувор йўналишларидан бири бўлишини айтган. [Игорь Сасин /AFP]\nАШХОБОД – Туркманистон президенти Гурбангули Бердимуҳамедов Давлат хавфсизлик кенгаши ва парламентга давлат хизматчилари орасида коррупцияга қарши кураш бўйича янги дастурни ишлаб чиқишга буйруқ берган.\n1 октябрь куни Давлат хавфсизлик кенгаши ва Вазирлар маҳкамасининг қўшма мажлисида ИИВ ходимлари орасида аниқланган порахўрлик ҳолатларининг фош этилиши ортидан, коррупцияга қарши кураш бўйича аввалги сиёсатнинг самарасиз эканлигини билиниб қолган.\nБош прокурор Ботир Атдаев вазирликда ишлаган бир қанча коррупционерлар ҳибсга олингани ҳақида баёнот берган.\nАтдаев маъруза қилар экан, унинг ортидаги катта мониторда виждонсиз полиция ходимларининг қилмишига пушаймон бўлиб, кўз ёши тўкаётган тасвирлари акс эттирилган.\nБердимухамедов ўтказилган тергов якунлари бўйича, ички ишлар вазири, генерал-лейтенант Исгендер Муликовни ўз лавозимидан озод қилиб, унвонини майор даражасига туширган ва барча давлат мукофотларидан маҳрум қилган.\n10 йиллик хизмати давомида Муликов 12 марта ҳайфсан олган, деб хабар берди «Ватан» телеканали 1 октябрь куни.\n«Мен ҳеч қачон ҳеч кимнинг халқ пулини ўғирлашига ва фуқароларимиз ҳисобидан бойишига йўл қўймайман», деди Бердимухамедов.\nВазирликлар ва бошқа давлат идоралари раҳбарлари олдида сўзлаган Бердимуҳамедов порахўрлик ва коррупция давлат ва ижтимоий тузумга путур етказиши, иқтисодий ўсишни секинлаштириши ва давлат тараққиётига жиддий тўсиқ бўлишини айтди.\nТуркманистонда давлат идораларига ишонч ва ички ишлар тизимидаги этика минтақавий хавфсизликка дахлдор масала ҳисобланади, чунки у Марказий Осиёда Афғонистон билан чегарадош «фронт чизиғидаги» уч мамлакатдан биридир.\nБундан ташқари, Марказий Осиёнинг бошқа давлатларида бўлгани каби, бу мамлакатнинг юзлаб радикал фуқаролари Сурия ва Ироқдаги «Ислом давлати» (ИД) сафига қўшилган ва Туркманистонга қайтган тақдирда ҳукуматга хавф солади.\nРоссиялик олигархлар Туркманистоннинг нефть ва газ саноатига чуқурроқ кириб борар экан, бу билан маҳаллий иқтисодиётни даромаддан маҳрум қилиб, мамлакат суверенитетини хавф остига қолдираётгани кузатувчилар тарафидан Кремлнинг коррупция ва ҳийла-найранглари сифатида эътироф этилган.\nКоррупция «ҳамма нарсани емирмоқда»\nКоррупцияга қарши кураш ҳукуматнинг устувор вазифаси бўлади, деган эди Бердимуҳамедов 2017 йилги учинчи инаугурацияси чоғида.\n«Transparency International» нодавлат нотижорат ташкилотига кўра, 2018 йилда Туркманистон коррупция индекси бўйича Шарқий Европа ва Марказий Осиё минтақасида энг ёмон натижа қайд этган ва дунёнинг 180 мамлакати ичида бошқа уч мамлакат билан бирга 161-ўринни эгаллаган.\n«Коррупцияга қарши кураш бўйича янги ҳукумат дастурини ишлаб чиқиш ва қабул қилиш мамлакат учун жуда муҳим, зеро коррупция занг каби ҳамма нарсани емиради, иқтисодий тараққиётга тўсқинлик қилади ва жамиятни таназзулга етаклайди», дейди ашхободлик адвокат Мақсад Чориев.\n«Ҳамма пора сўрайди, ҳаммаси учун ҳақ бериш керак, ҳатто муфтиятни сизни ҳажга борадиганлар рўйхатига киритса ҳам (пора талаб қилади)», дейди Мақсад.\n2017 йилнинг июль ойида банк соҳаси ходимлари, прокурорлар ва судьялар орасида порахўрлик ҳолатлари фош этилганида, Бердимуҳамедов «Туркманистонда коррупцияга ўрин йўқ» деган эди.\n«Бироқ, коррупция, саратон касаллиги каби, бутун давлат аппаратида намоён бўлмоқда», деди Чориев.\n«Янада очиқ ва шаффоф»\nКузатувчиларнинг ишонишича, янги ҳукумат дастури порахўрлик ва коррупцияни камайтиришга ёрдам беради.\n«Биз мамлакатни гиёҳванд моддалардан халос қилишга эришдик, коррупцияни ҳам енга оламиз», дейди Мары шаҳрида истиқомат қиладиган ИИВ фахрийларидан бири Аман Атабаев.\nНаркофурушларни ҳар йили амнистия қилиш амалиёти тўхтатилгач, гиёҳвандлик даражаси кескин тушиб кетди, деди Атабоев.\n«Коррупцияга қарши курашда қаттиқроқ жазо чораларини қўллаш зарур, порахўрлар жазо муддатини охирига ўтамай, озодликка чиқарилмаслиги керак», дейди Атабаев.\nШундай бўлса-да, пора олиш ва бериш учун жазонинг қатъий ва муқаррар эканлиги ҳам муаммони тўла ҳал қилмайди, деди у.\n«Кадрларни етиштириш ва тарбиялаш тизими ҳам қайта кўриб чиқилиши керак. Давлат хизматчиларига ҳар йили ўз даромади тўғрисида ҳисобот бериш мажбуриятини юклаш ва давлат идоралари фаолиятини янада очиқ ва ошкоралигини таъминлаш зарур», деди Атабаев.\nБаракалла, агар қуруқ гап бўлмаса.\nТуркманистон муфтиятининг юқори лавозимли мансабдорлари коррупцияда айбланиб ҳибсга олинди\nЯқинда юз берган коррупция можароси радикал даъватчиларни ҳафсаласи пир бўлган жамоатчилик орасида ташвиқотни кучайтиришга ундаши мумкин, дейди маҳаллий диний арбоблар.\nТожикистон коррупцияга қарши кураш агентлиги 2017 йилдаги фаолиятини сарҳисоб қилди\nРоссиянинг мигрантларга адоватли муносабати демографик инқирозни янада оғирлаштирмоқда


Шарқнинг кўпгина мамлакатларида Наврўз байрами сифатида нишонланадиган 21 март йилнинг кун ва тун тенг келувчи санаси ҳамдир.\nБу кун балки жамият ҳаётидаги зиддиятлар, тарозининг қарама-қарши томонлари ҳам қайсидир маънода тенглашадиган, сиёсий чорраҳалар кесишадиган кундир. Яна билмадим. Бироқ 1985 йилнинг 21 марти Ўзбекистон тарихидаги ана шундай бир кун бўлди.\nМарказқўм раҳбари Раъно Абдуллаева тамсил қилган мавжуд ўзбек ҳукумати Наврўзни йўқ қилмоқчи бўлди, охир-оқибат ўзига қарши жиддий бир куч – мухолиф ўзбек ёшларини майдонга чиқарди.\nТақдир тақозоси билан айни Наврўз куни – 21 мартда туғилган замонасоз шоир Абдулла Орипов ўша пайтда коммунист Раъно Абдуллаева сиёсатини ёқларкан, миллий ғояларни кўтариб чиққан ёшларга бундай танбеҳ берганини кўпчилик эслайди:\n“Бу ёшларга нима керак ўзи, нима исташяпти, Ленин бобомиз ўрнидан туриб таъзим қилсинми ёки атом бомбасининг кнопкасини берайликми, астағфуруллоҳ!”\nМуҳаммад Солиҳнинг “Йўлнома” китобига кирган “Амазон хотин” деб аталган бобда марказқўм котибаси Раъно Абдуллаеванинг Наврўз байрамига қарши хуружи ҳақида гап боради.\n“Бу шоир Абдуллаевага сўнггигача садоқат билан хизмат қилди. Ҳатто марказқўм котибининг Наврўз байрамига қарши юритган ташвиқоти доирасида Наврўз кунини “Хотира куни” деб шеърлар ҳам битди.\nЛекин қўмпартиянинг Наврўзга қаршилиги бир кун ҳам яшамади, у қўзғалишлар, уйғонишлар даври учун хамиртуруш бўлиб хизмат қилди.\n“Ёшлар Абдуллаева сиёсатига очиқ қарши чиқдилар. Бу қаршилик аввал чойхона гурунглари ва мажлисларда, сал кейинроқ, 1985 йил январида “Политбюрога мактуб” шаклида кўринди”, дея эслайди Муҳаммад Солиҳ.\nНаврўзга тақиқ солишга уриниш суронли даврларнинг ибтидоси ўлароқ тезгина ўтди ва кейинчалик Абдулла Орипов 1988 йили афсус билан қуйидаги сатрларни битди.\nСен бизни кечиргин, эй Наврўзимиз,\nҒафлатда чалғиди ул кун кўзимиз.\nЮзингга шапалоқ тортиб юбордик,\nШўрпахта босамиз энди ўзимиз.\nМафкуравий зиддиятлар йили бўлган бу давр Муҳаммад Солиҳ бошчилигидаги бир гуруҳ шоир ва ёзувчиларнинг политбюрога мактуб ёзиши, совет ҳукумати матбуотининг бунга қарши акс ҳаракатлари, шоир шахсига газеталар хуружи ва 1986 йили Инқилоб хиёбонидаги илк норозилик чиқишларига йўл очиб берди.\nБу аллақачон куннинг тун устидан ғолиб кела бошлаган бошқа бир даври эди.\ndata-title="21 март – Наврўз, ўзгаришлар фаслининг бошланиши!" data-description="
Шарқнинг кўпгина мамлакатларида Наврўз байрами сифатида нишонланадиган 21 март йилнинг кун ва тун тенг келувчи санаси ҳамдир.

Бу кун балки ..." data-image="https://eltuz.com/wp-content/uploads/2016/03/rasm1009.jpg" data-url="https://eltuz.com/asosiy-mavzular/87452/" data-services="facebook,odnoklassniki,twitter,telegram" data-counter="ig">\nҲамма пахтага чиқса, болаларга ит қарайдими?\nЎзбекистонда мажбурий меҳнатни тўхтатиш қарори тўлиқ ишламаётгани ҳақида “Элтуз” нашрига хабарлар келмоқда. Талабалар пахтадан қайтарилиши ортидан, терим юки қишлоқ ...\n“Милтиқ отилиши шартмас. Энг муҳими поза!”\nБош вазир ўринбосари Рустам Азимовнинг телеграммасида “Пластик картани тўлов учун қабул қилишдан бош тортган” ва “Пластик карта орқали ҳисоб-китоб ...


Бугун Босниянинг собиқ Президенти Алия Изатбегович 78 ëшида вафот этди.\n19 январ 2021, Тошкент вақти: 08:00\nБосниялик мусулмонлар етакчиси Изатбегович 10 сентябрда ўз уйида хушидан кетиб, йиқилгани оқибатида унинг қовурғалари синган эди. У кейинчалик юрак операциясини ҳам бошдан кечирди.\nАлия Изатбегович уруш йилларида Боснияга раҳбарлик қилди. У Босния урушига чек қўйган 1995 йилги Дэйтон тинчлик келишувига имзо чеккан раҳбарлардан биридир. Изатбегович соғлиғи ëмонлашгани туфайли, 2000 йилда Босния Президенти лавозимидан истеъфо берган эди.


Афсонавий Холифилднинг ўғлини нокаут қилишди / Olamsport.com\n15 май 14:06\nАфсонавий Холифилднинг ўғлини нокаут қилишди\nТеглар : Эвандер Холифилд\nБугун АҚШнинг Калифорния штати Лос-Анжелес шаҳрида профессионал бокс кечаси бўлиб ўтгани ҳақида хабар берган эдик.\nИнглвуддаги "Forum Stadium"да ўтган бокс оқшомининг қизиқарли жангларидан бири биринчи ўрта вазн (69,9 кг) тоифасида кечди. Унда афсонавий Эвандер Холифилднинг ўғли Эван Холифилд (9-1, 6-0 КО) ватандоши Жермейн Макдональд (7-5, 3 КО)га қарши рингга кўтарилди.\nЖанг кутилмаганда иккинчи раундда кичик Холифилднинг нокаути билан якунланди. Макдональд ўнг қўл хук зарбаси билан Эванни чуқур нокаутга учратди. Холифилд реферининг тўққизгача санагунига қадар туришга улгурди, аммо ҳакам жангни давом эттирмасликка қарор қилди.\nШу тариқа, Эван Холифилд фаолиятидаги илк мағлубиятини қабул қилиб олди. Шу кунгача у 8 та жангнинг барчаси ғалаба қозонган эди.\nКличко, Холифилд ва бошқалар: бокс тарихидаги энг дахшатли жароҳатлар + ФОТО 1


Суд автомобиллар нархи масаласида UzAuto Motors фойдасига қарор чиқарди\nТошкент шаҳар маъмурий суди Монополияга қарши курашиш қўмитасининг махсус комиссияси 19 августда чиқарган қарорни ҳақиқий эмас деб топиш тўғрисида «UzAuto Motors» АЖ киритган шикоят аризасини қаноатлантирди.\nСуднинг 30 октябрдаги қарорига кўра, қўмитадан компания фойдасига шикоят келтиришда тўланган давлат божи (2 230 000 сўм) ва почта харажатлари (20 минг сўм) ундирилади.\nKun.uz мухбирининг хабар беришича, Антимонополия қўмитаси суд қарори устидан шикоят қилишини билдирган.\nОлий Мажлиснинг бир неча депутати ва МҚКҚ монопол корхонани «Рақобат тўғрисида»ги қонунни бузишда, автомобиллар нархини 3 млн сўмдан 19,8 млн сўмгача асоссиз оширганликда айбламоқда. Ўз навбатида, компания айбловларни рад этган.\nЎтган ҳафта уч нафар депутат Молия вазирлиги ва Давлат божхона қўмитасига сўров юборди. Уларнинг гумонича, «UzAuto Motors» АЖ ва «Жиззах автомобиль заводи» МЧЖ хориждан бизнес классидаги автомобилларни тайёр ҳолда импорт қилишда импорт божи ва утилизация йиғимини тўламаётган бўлиши мумкин.


Патинкабўёқ кўтармаган одам: иқтисод ва сиёсат ҳақида | IDROK.UZ\nМамлакатимизда ўзгаришар шу қадар кўпки, ҳукумат чорак аср қувват йиғиб бугун нара тортаётган шерга ўхшайди. “Барчаси инсон манфаатлари учун”, тамойилида бастма-баст чиқарилаётган фармон ва қарорлар, соҳаларда ташаббуси кўтарилаётган масалалар одамни шошириб, журналистни фикр билдиришга чорлайди.\nБугуннинг одами кимнидир қоралаб, ўзини ёки аллакимнидир оқлашга уринишлиги эскилик сарқити. Кеча ва бугунни манфаати йўлида солиштирмоқ, ўтмишига тупириб, айни дамга ялтоқланиш ҳам чин инсоннинг, мўмин банданинг иши эмас. Патинкабўёқ кўтариб кимнингдир ортидан югурган одам унинг оёқ кийимини тозалаб юрсада, вақти келса қора бўёқни валенеъмати юзига суришдан ҳам тап тортмаслигни бугун ҳаётнинг ўзи кўрсатиб турибди. Дарҳақиқат, биздан “Ким айбдор деб эмас, нима қилмоқ керак?” деб ишлаш талаб этилмоқда. Халқимиз манфаатларига хизмат қиладиган ташаббуслар қадр топадиган пайт бугун. Ана шу нуқтаи назарда: эътибордан четда қолиб кетаётган мухим масалалардан бири аҳолини иш билан таъминлаш муаммосига ҳукумат томонидан алоҳида эътибор берилишини сўраган бўлардим.\nБир нарсани айтиш керакки, бугунги кунда кичик бизнес ва хусусий тадбиркорлик соҳалари ҳар қанча ривож топмасин фаолиятларда давлатнинг хиссасига муҳтожлигимиз сезилмоқда. Истеъмолчилар талабининг ўсиб бориши, импорт сабаб миллий валютанинг қадрсизланиб бораётгани шуни тақазо этмоқдаки, озиқ-овқат махсулотлари ишлаб чиқаришга ихтисослашган катта-катта заводлар, енгил саноат фабрикалари, ёқилғи энергетикасини қайта ишлаш обектлари, тоғ-металлургия контейнерлари қурилишига, уларда миллионлаб ишсиз аҳолимиз ўз қобилиятига қараб меҳнат билан таъминланишига ўта чанқоқмиз. Кичик бизнес вакилларининг ҳаракатлари эвазига ҳар йили атига бир неча минг бўш ўрин яратилаётгани, яқин келажакда қурилиб, фаолияти кутилаётган саноқли иқтисодий обектларда иш ўринлари яратилишини истисно этган ҳолда ҳукумат томонидан аҳолини иш билан таъминлаш масаласи бутунлай назардан четда қолмоқда.\nИқтисодий тараққиёт шаклига интилганларимиз: асосан кичик корхоналар ва хусусий тадбиркорлик ҳисобига тез ривожланиб кетган Хитой ва Жанубий Кореядан фақатгина тегишли андоза олишимиз мумкин холос. Лекин улардек бўлолмаймиз!.. Чунки улар каби керак бўлса 16 соатлаб ишлаб, ялпи асосий мақсадга интилиш ўрнига фақат ўзим бўлай дейиш, керак бўлса қўшнимизнинг цехига ўт қўйиб бўлса ҳам, монополияга интилиш руҳи бизда кучлироқ!\nХалқнинг ижтимоий ҳимояси эса аввало иш ўрни яратиб бериш дегани. Фуқаролар розилиги ҳам том маънода шунда акс этади. Чет давлатларда юрган кўпчилик ватандошларимизнинг ҳам ўз лаёқати, моддий эҳтижларига мос иш ўрни тополмагани учун мусофирлик чориғини кийгани бугун ҳеч кимга сир эмас.\nБугун бизда ишлаганига яраша фақат мардикор ҳақ олади. Аксарият давлат идоралари ходимлари айниқса маъмурий буйруқбоз раҳбарлар вақт ўтказиб “ойликка етиб олиш”, мавриди бўлса порабоп “левак” пайида. Эртадан кечгача меҳнат қилиб, хизматига яраша ойлик ололмаётган ўқитувчи ва тиббиёт ходимлари сингани фидойи касб эгалари эса ортиқча мажлисбозлик, буйруқбозликлар соясида ишга хафсала билан муносабатда бўлишдан чарчаган. Шу маънода муаммолар газак олмаслиги учун “Давлат мулкини талон тарож қилиш”, “Коррупция ва уюшган жиноятчилик”ка оид қонунлар ижросини янада қаттиқ назоратга этиш, ходимлар томонидан “Меҳнат қонунчилиги”даги бандларга қай даражада тўғри риоя қилинаётгани иш берувчи кўзи билан ҳар бир соҳада кузатувга олиниши нақадар шарт ва зарур. Давлат ғазнасидан ойлик олаётган барча мулозимларнинг меҳнат интизомини замонавий турникет воситалари ва индивидуал мониторинг билан назоратга олиш, ижтимоий соҳа ҳодимларининг ойлик маошларини сезиларли даражада кўтариш масаласини жиддий кўриб чиқиш керак.\nУзоқни қўятурайлик, ўтган йигирма беш йил ичида Олий таълим тизими нечта диплом берди? Миллионлаб зиёли қатламнинг бугун қанчаси ўз йўналишида ишлаяпти?! Умуман меҳнат дафтарчаси ҳақида тасаввурга ҳам эга бўлмаган қанча фуқаромиз бор?! Ишсизлик нафақасини олмай туриб улар қандай кун кўряпти?!\nВодий томонга йўлингиз тушса, эрта тонгда тўп-тўп бўлиб шаҳар маркази томон келаётган велопойгаларни кузатасиз. Ҳам соғлиқ ҳам чўнтак учун фойдали транспорт воситасида ўнлаб чақиримга одамлар ўртача беш юз минг сўм ойлик учун ёғ-мой комбинатлари, резина ишлаб чиқариш цехлари, қурилиш обектларига оғир меҳнат қилиш учун ҳар куни келиб кетади. Доимий ойлик оладиган бу бахтли табақа вакилларига хавас қилиб, уларнинг ўрнида бўлиш учун молини сотиб беришга тайёр одамлар сони эса улардан ҳам кўп.\nҲашаматли иншоотлар, аҳоли учун янги уй жойларнинг барпо этилиши албатта фуқароларимизни фаровонлик сари йўналтириш учун қадамлар. Аммо давлатнинг асосий заҳираси дастлаб айнан ҳажман катта завод-фабрикалар қурилишига қаратилиши провард масаладир. Шундагина ўз-ўзидан ички бозоримиз ҳам фақат ўзимиз ишлаб чиқарган товар моддий бойликлари билан тўлади. Бунинг иқтисодиёт равнақи учун яна бир муҳим жиҳати борки, импорт сабаб йирик фойда устида ўтирган монополистларга фақатгина ҳукумат бас келиши мумкин. Бу ўринда давлат улуши паст бўлган акциядорлик компанияси шаклидаги тузилмалар негизига йирик тадбиркорларимизни қамраб олиш керак. Ана ўшанда янги иш ўринлари сабаб меҳнатига яраша ҳақ олган, иш билан банд аҳоли керак бўлса ўзи учун ўзи уй қуриб олади! Шарт эмас унга бир сўмлик том учун уч сўм тўлаб бериш шартини бола чақасию ҳали туғилмаган авлодлари билан бўйнига олиб, яна айнан ўша янги уйни қайтадан таъмирлаш учун эллик тийин сарфлаш.\nСоҳибқирон Амир Темур даврида савдо-иқтисодиётнинг юқорт даражада гуллаб яшнагани ҳақида кўп эшитганмиз. Манбааларда келтирилишича, бунинг асосий сири шунда эдики, керак бўлса саркарда бобомизнинг шахсан ўзлари карвон йўллари осойишталигини қароқчилар талофотидан омонда сақлаш учун қўлларидан қилични туширмаган эканлар. Бугунги глобаллашув замонида ҳам ҳукумат нафақат ислоҳотчилик позициясида балки иқтисодиётни ортга сурувчи кучларга қарши ўз иштироки, керак бўлса қиличи билан иқтисодиётда адл туриб бера олиши керак.\nБалки давлат улушининг корхоналарда иштироки ҳақида фикрларим нималарнидир эслатар, балки иқтисодиётга доир бугунги сиёсатимизга тўғри келмас, аммо биз тан олганимиз, менинг тан олганим: иқтисоднинг сиёсатдан устунлиги…\nДарҳақиқат хоҳ иқтисод, хоҳ сиёсат бўлсин айтиладиган гап барибир айтилгани яхши. Сиёсатнинг сирли соясида мудраб ётган обсурдлик – Гулнора Каримова билан боғлиқ жиноят иши тафсилотларининг Бош прокуратура томонидан очиқланиши ҳам демократия эпкинида атрофни чақмоқдек ёритиб ўтди. Ижтимоий тармоқларнинг асосий мавзуси ҳам шу бўлиб қолди. Ҳамма ўша “бечора”га тош отган, ўз даврида “у билан бир пиёла чой устида ўтирган бечора”ларни ҳам балчиққа тортган ва ҳоказо. Оқни сутдан ҳам оқу нондан покиза, қорани тундан қораю ботқоқдан ифлос дейишга жуда устамиз-да! Хўп, халқнинг гуручини шу аёл ўғирлабди. Халқ шу “гуручхўр”да кетган бойлик жойида турганида мастава ичиш ўрнига ош ейиши мумкинлиги ҳақида фикр юритяпти. Шу халқнинг бир бўлаги сифатида мен ҳам бугун истеъмолдаги бир дона оқ ноним ўрнига керак бўлса тандири билан ёғли патир танаввули ёки гўштни ҳафтада граммлаб сотиб олиш эмас, ҳар куни қозонкабоб ейишга ҳақли эканлигим ҳақида ўйлаб қоламан?! Хўп, у бир аёл экан, маликалигидан фойдаланибди. Ундан бошқа кўзга ташланмай юрган ўғрилар қанча, кирдирорлари сабаб аслида олий жазога муносибу керак бўлса ҳалоллик ва адолатдан ваъз ўқиётган “нонхўр”у “гўштхўр”ларни яна қанча топса бўлади жамиятда?! Хўп, халқнинг миллиардлари Гулида кетгани фош бўлди. Хоним ўз мавқе иқтидори даврида қулочини кенг ёзиб, улгирганича “кўтарибди”. У айбдор, у жиноятчи. Юқори қонун органи ҳам буни тасдиқлаб турибди. Хўш, давлатнинг ундан бошқа зулуклари йўқмиди ёки ҳозир йўқми?! Виждонтанимас яна қанча амал эгалари бор ва уларнинг кирдирорлари қачон фош бўлади?! Паразитларга қарши ялпи вакцина борми? Гулнора билан боғлиқ воқеалар айблов хулоса сифатида ошкор этилгач, идрок эгаларини масаланинг мана шу томонлари ўйлантириб қўяди.\n“Прокурорлар – энг катта ўғрилар”, дея гапнинг индаллосини айтиб қўяқолди ўз маърузасида давлат раҳбари куйинганидан. Синчиклаб ўрганилса нафақат суд ҳуқуқ балки бошқа соҳаларда ҳам қоғозбозлик, ўз низомига кўра эмас юқори сиёсий раҳбарларнинг қош-қовоғига қараб ишлаш кайфияти, мамлакат манфаатини бир четга суриб, фақат ўз тинчлигини ўйлаб яшаш дарҳақиқат жаҳолат даражасига етиб келган.\nДавлат раҳбарининг энг юқори органларга нисбат беришда ҳам адолатни қурол қила олгани Менга бир иборани эслатиб юборди: “Арасту, Сен менинг дўстимсан, аммо ҳақиқат мен учун қадирлироқ”!\nВатандаги эврилишларни кузатамиз.


Пентагон Афғонистондан қўшинларнинг олиб чиқиб кетилишини хавфли деб ҳисобламоқда\nМудофаа вазирлигининг огоҳлантиришича, Афғонистонни 1 майгача хавфсизликни таъминлаган ҳолда тарк этиш учун вақт етарли эмас.\nАҚШ мудофаа вазирлигининг айрим вакиллари 1 майгача Афғонистондан Америка қўшинларининг олиб чиқиб кетилишини жуда хавфли ва муаммолар келтириб чиқаради деб ҳисобламоқда. Бу ҳақда ўз манбаларига таяниб The Washington Post газетаси хабар берди.\nРаҳбариятнинг фикрича, қўшинларнинг олиб чиқиб кетилиши мамлакатда фуқаролар уруши келиб чиқиши, АҚШ ва унинг иттифоқчиларига қарши терактлар уюштирилиши ва мамлакатда инсон ҳуқуқлари билан боғлиқ вазиятнинг ёмонлашишига олиб келиши мумкин.\nНашрнинг аниқлик киритишича, ҳарбийлар самолётларда олиб чиқиб кетилиши мумкин, аммо қўшинларнинг олиб чиқиб кетилиши миллионлаб долларлик махфий қурилмалар йўқ қилинишини талаб қилади.\nБундан ташқари, Вашингтон маъмуриятидаги амалдорнинг сўзларига кўра, "Толибон" қатор мажбуриятларини бажармади ва ҳали ҳам "Ал-Қоида" террорчилик ташкилоти билан ҳамкорлик қилмоқда.\nАввалроқ Афғонистон бўйича тадқиқот гуруҳининг вакили ҳисоботида президент Жо Байден маъмуриятига 2021 йил май ойигача Афғонистондан Америка қўшинлари олиб чиқиб кетилишини кечиктириш тавсия қилинганди.\n2020 йил 29 февралда Доҳада АҚШ маъмурияти ва "Толибон" ўртасида тинчлик келишуви имзоланганди. Унга кўра, АҚШ, унинг иттифоқчилари ва коалиция 14 ой ичида Афғонистондан барча қўшинларини олиб чиқиб кетиш мажбуриятини олганди. Толиблар ўз навбатида мамлакат ҳудудидан АҚШ ва унинг иттифоқчилари хавфсизлигига таҳдид соладиган ҳаракатларни амалга оширишда фойдаланмасликка кафолат берганди.\nАфғонистон бўйича Истанбул анжумани «Толибон»нинг рад жавоби сабабли кейинга кўчирилди


Хонанда Лола Йўлдошева диндор эмаслигини айтгани учун мухлисларининг нафратига учради - - - www.Voydoda.com - Развлекательный портал -\n05 Июл 2016(11:23)\nЛоланинг қайси динга эътиқод қилиши ёки умуман диндор эмаслигини муҳокама қилиш бошқаларнинг иши эмас. Бироқ, хонанданинг диний эътиқоди йўқлигини оммага ёйишдан мақсади нима?\n“Ниҳол” мукофоти совриндори Лола Йўлдошеванинг нафақат ижоди, балки шахсий ҳаёти, фарзандлари, ҳатто, кундалик либослари ҳам доим эътибор марказида бўлиб келган. Сўнгги йилларда ижтимоий тармоқлар сабаб Лола Йўлдошева мухлисларига янада яқинлашган бўлса, тармоққа жойлаштираётган суратлари уни аксарият тингловчиларидан узоқлашишига ҳам сабаб бўлди.\nКўплар уни танқид қилади, очиқ-сочиқ либослари доим муҳокамада. Ўз вақтида “Ўзбекнаво” эстрада бирлашмаси ҳам уни тартибга чақириш учун лицензиясидан маҳрум этди. Бироқ Лолада ўзгариш сезилгани йўқ. У ҳамон ўз билганидан қолмаяпти. Унга “Санъаткорнинг шахсий ҳаёти бўлмайди, у одамлар кўз ўнгидами, демак тарғиботчи”, деган тушунчанинг умуман қизиғи йўқ.\nДоимий равишда интернет фойдаланувчиларини ҳайратга солиб келадиган хонанданинг кеча Instagram’даги шахсий саҳифасига жойлаштирган сўнгги суратларидан бирига ёзиб қолдирган изоҳи, одамлар орасида тин олган муҳокамаларнинг жонланишига сабаб бўлди. Хонанда дин масаласи билан боғлиқ саволларга нисбатан муносабат билдирар экан, қуйидагиларни ёзиб қолдирди:\n“Сизлар тез-тез изоҳларимда қайси динга эътиқод қилишимни сўрайсиз. Тўғрисини айтганда, менинг юрагим ишонч ва эътиқод билан тўла. Мен рўза тутмайман, лекин ҳар куни, баъзида кунда бир неча бор Яратганга шукроналар айтаман. Болаларим “Худо ким”, деб сўрашганида, “Худо – бу ҳақиқат ва у бизнинг юрагимизда яшайди”, деб жавоб бераман. Уни бутун юрагимиз билан ҳис этишимизга ишончим комил. Мен учун эътиқод ва дин – бутунлай бошқа-бошқа тушунчалардир.\nАгар сиз мендан “Дининг нима?”, деб яна сўрасангиз, жавобим шуки – муҳаббат! Барчангизга бўлган муҳаббатим чексиз эканини айтаман ва дуоларингиз ижобат бўлишини, ниятларингиз амалга ошишини жуда ҳам хоҳлайман. Келинглар, ёнимиздаги инсон қайси дин иҳлосманди бўлишига қарамай, биз шафқатли, меҳрли ва сахий бўлишга ҳаракат қилайлик”.\nЛола Йўлдошеванинг ёзиб қолдирганлари жуда кўп муҳокамаларга сабаб бўляпти. У рус тилидаги изоҳида Лайлатур қадр кечасидаги ибодатларни назарда тутган ҳолда шундай ёзади:\n“Кеча дўстларим, яқинларим ва қариндошларим туни билан дуо ўқиб, ният қилишди... Улар билан бирга мен ҳам ухлай олмадим.\n...Худога ишонишни муқаддас китобларни ўқиб исботлаш, ўрганиш мумкин эмас. Мен буни фақат бошдан кечириш, юрак-юракдан ҳис этишгина мумкинлигига аминман. Дин менинг назаримда, одамларни назорат қилиш воситаси. Аслида инсонни бошқариб бўлмайди. Инсонларнинг маънавиятини уларнинг ташқи кўринишидан, жума ва якшанба кунлари масжид ва черковга боришларидан ажратиб бўлмайди”, дейди Лола Йўлдошева. У ўз изоҳида диндор эмаслигига алоҳида урғу беради.\nХонанданинг бу изоҳи мухлислари, ижтимоий тармоқ орқали уни кузатиб бораётганлар орасида тинимсиз муҳокамаларга сабаб бўляпти. Қачонлардир очиқ-сочиқ либослари учун Лолани қўллаб-қувватлаб, “Қандай кийиниш унинг шахсий иши”, деганлар бугун қилган ишидан пушаймон экани, севимли хонандасидан кўнгли қолганини ёзиб қолдирмоқда.\nАлбатта, қайси динга эътиқод қилиш ёки умуман бирор динга дахлдор бўлмаслик ҳар бир инсоннинг шахсий иши. Ўзбекисон Республикаси Конституциясида ҳам ҳар кимнинг дин ва виждон эркинлиги ҳуқуқи қонун йўли билан белгилаб қўйилган. Бироқ ўзининг қайси динга эътиқод қилиши ёки умуман, диндор эмаслигини оммага ёйиш қанчалик тўғри? (!) Лола Йўлдошева бу хатти-ҳаракатлари билан кимларгадир ўрнак бўлаётгани ҳақида ўйлаб кўрмадимикин?\nБугунги таҳликали даврда ёшларнинг маънавиятини юксалтириш, уларни Ватанга садоқат, ота-онага ҳурмат, ишонч, муқаддас урф-одатларга, азалий қадриятларга ҳурмат руҳида тарбиялаш, “оммавий маданият” ниқоби остидаги ёт ғоялардан ҳимоя қилиш, ташқи кучларнинг мафкура орқали бузғунчилик кайфиятидаги, онг остига таъсир этувчи режаларига нисбатан иммунитетни ҳосил қилиш маласига алоҳида эътибор қаратилмоқда. Бу жараёнда эса шоир ва ёзувчилар, рассом ва ҳайкалтарошлар, актёр ва актрисалар, хонанда ва созандалар, журналистлар гарданида ўз ортидан минглаб мухлисларини бунёдкорлик ва тинчлик ғоялари томон етаклаш, она Ватанга садоқат билан хизмат қилиш, ота-она, халқ дуосини олишдек олий саодат мақсадида меҳнат қилиш, билим олиш, ўқиб ўрганиш, яратилган шароитлардан унумли фойдаланишга ундашдек масъулиятли вазифа турибди. Наҳот, Лола Йўлдошева бу вазифани ҳис этмаётган, “Ўзим – ўзимга хон, кўланкам майдон” қабилида иш тутаётган бўлса...\nТеги: Хонанда Лола Йўлдошева диндор эмасл\n1 Mi11ioner • 17:29, 05 Июл 2016\nXudo jazoyini bersin\n2 messiginam • 17:40, 06 Июл 2016\nHa rosa urish bo'ldi instagramda. Men gam o'z hissamni qo'shdim, u podpuschiklar bilan urishib asl basharasini ko'rsatdi\n3 sultonbek • 02:13, 08 Июл 2016\nsen kofur bolibsan hali ham bolsa tavba qilsang bolarmidi endi seni tinglashdan toxtaymiz


КОРОНАВИРУС: ФУҚАРОЛАРНИ ЁППАСИГА ТЕСТДАН ЎТКАЗИШ - Ўзбекистон овози газетаси\nКОРОНАВИРУС: ФУҚАРОЛАРНИ ЁППАСИГА ТЕСТДАН ЎТКАЗИШ\nБугунга келиб, коронавирус пандемияси республикамизда жиддий тус олаётганини кўриб-билиб турибмиз.\nЖорий йилнинг 21 октябрь кунги маълумотларга кўра, ушбу вирусни юқтирганлар сони 64010, соғайганлар 61068, вафот этганлар эса 534 нафарни ташкил этмоқда. Бу рақамлардан кўриниб турибдики, вирусни юқтирганлар сони кундан-кунга кўпайиб бормоқда.\nҚолаверса, яқинда ижтимоий тармоқларда Соғлиқни сақлаш вазирининг биринчи ўринбосари Абдуҳаким Ҳожибоевнинг Зангиотадаги махсус шифохона ходимларини қаттиқ танқид қилган аудиоёзуви тарқалди. Унда шундай гаплар ҳам айтилган: “Коронавирусдан ҳар куни бир нечта одам ўляпти”. Бундан билиш мумкинки, бу кўринмас ёв билан жиддий курашишимиз талаб этилади. Чунки, бекорга кўринмас душман, маккор душман, дейилмаяпти. Агар кўринадиган ёв бўлганида, уни аллақачон бартараф этган бўлардик.\nБу чегара билмас душман бутун дунёни хавф-хатарга солмоқда. Хусусан, сўнгги ҳафтада дунёнинг бир қатор давлатларида, жумладан, Европа мамлакатларида коронавирус билан касалланганлар сони янада ортди. Бу давлатларда карантин чекловлари қайтадан жорий этилиши мумкинлиги тўғрисида маълумотлар эълон қилинмоқда.\nМамлакатимизда бу бало-қазога қарши кескин чоралар кўрилаётганига қарамай, аҳвол ташвишли тус олмоқда. 19 октябрдан бошлаб Тошкент шаҳар жамоат транспорти (автобус, метро, йўналишли такси) хизматидан фойдаланганда йўловчиларнинг тиббий ниқоб билан бирга тиббий қўлқопда бўлиш тартиби жорий этилди. Ҳар бир йўловчи бир кунда ўртача 20-30 дақиқани транспортда ўтказади. Шу даврда йўловчиларимизга чиптачилар, ҳайдовчилар ҳамда метродаги касса ва метро операторлари томонидан бир марталик бепул қўлқоплар тарқатилмоқда. Мақсад — йўловчиларни асраш, коронавирус аҳоли орасида кенг тарқалишининг олдини олиш.\nБугунги кунда давлат ва жамоат ташкилотларида меҳнат қилаётган ходимлар коронавирус инфекциясига қарши тест таҳлилидан ўтказилмоқда. Республикамизнинг барча туман, шаҳарларидаги санитария-эпидемиологик осойишталик марказларида фуқароларимиз учун коронавирус инфекциясига қарши тест топшириш хизматлари бепул йўлга қўйилган. Қолаверса, аҳолини янада кенгроқ қамраб олиш мақсадида хусусий клиника ва лабораторияларда ҳам тест топшириш йўлга қўйилган. Уларда хизмат кўрсатиш пуллик. Томоқ ва бурундан намуна олиш 220 минг сўмдан 330 минг сўмгача. Қондан намуна олиш эса 290 минг — 315 минг сўмгача. Бу фақат хоҳловчилар ва имконияти борлар учун.\nЭнди, бугунги кунда ижтимоий тармоқларда ва аҳоли ўртасида туман, шаҳар санитария-эпидемиологик осойишталик марказларида коронавирусга қарши тест топширишда узундан-узоқ навбат кутишлар бўлмоқда, бу ҳам етмагандек тонг саҳар соат 04 дан навбатга ёзилиш керак, деган гап-сўзлар бўлаётганлиги боис, биз бу миш-мишлар қанчалик ҳақиқатга яқин эканлигини аниқлаш мақсадида пойтахтимиздаги бир нечта туман санитария-эпидемиологик осойишталик марказларига бориб, асл ҳолатни ўрганишга ҳаракат қилдик.\nШундай қилиб, тонг саҳар соат 04 да Чилонзор туман санитария-эпидемиологик осойишталик марказига бордик. Борсак, ҳеч ким йўқ. Демак, тонг саҳар соат 04 дан навбатга ёзилиш кераклиги тўғрисидаги гап-сўзлар ўз исботини топмади. Шундан сўнг Учтепа туман санитария-эпидемиологик осойишталик марказига бордик. У ерда ҳам ҳеч ким йўқ. Тонг отишини кутиб, Чилонзор туман санитария-эпидемиологик осойишталик марказига қайтиб бордик. Соат 8:00 дан бошлаб ходимлар ишга кела бошлади. Коронавирусга қарши тест топшириш учун фуқаролар ҳам ўша вақтдан бошлаб кела бошлади. Шу тариқа фуқаролар бирин-кетин коронавирус инфекциясига қарши тест топширдилар. Бирпасда бизнинг навбатимиз ҳам келиб қолди. Ҳа, айтганча, биз журналист сифатида эмас, балки оддий фуқаро бўлиб тест топшираётган вақтимизда шифокорни гапга солдик.\nСуҳбат давомида шу нарса маълум бўлдики, коронавирус инфекциясига қарши тест топширувчи фуқаролар сони кунига 120-150 нафарни ташкил қиларкан. Жавоби эса эртаси куни чиқар экан. Бундан ташқари, иситмаси кўтарилган фуқароларнинг уйларига борилар экан. Бу каби чақирувлар кунига 40-50 тани ташкил қиларкан. Фуқаролар учун тест топшириш ва унинг жавобини олишгача бўлган жараёнларнинг барчаси бепул.\nБироқ коронавирус инфекциясига қарши тестнинг жавобини олишда муаммога дуч келдик. Тест жавобини олиш учун Чилонзор туман санитария-эпидемиологик осойишталик марказига борганимизда 20 нафарга яқин одам тўпланиб, тест жавобини тарқатишга масъул бўлган марказ ходимаси билан баланд овозда тортишаётган экан. Фуқароларнинг гап-сўзларидан маълум бўлдики, улар эрталаб соат 8:30 да келишган. Жавобни тарқатишга масъул ёши 50 лардан ошган аёл соат 9:10 ларда иш фаолиятини бошлабди. Бунинг устига, орадан 20 дақиқа ўтса-да, тиббиёт ходимаси 20 нафарга яқин фуқарога тест жавобини топиб беролмаётган экан.\nШовқин-сурондан кейин тиббиёт ходимасига икки нафар ёш ҳамшира ёрдамга келди. Улар узоғи билан 8-10 дақиқа ичида барчанинг тест жавобини топиб берди ва навбат ҳам тугади. Демоқчимизки, мана шундай жойларга оёқ-қўли чаққон, масъулиятли ходимлар қўйилса, норозиликлар келиб чиқмайди. Бошқа айрим туманларда ҳам бундай ҳолатлар бўлаётгани тўғрисидаги гап-сўзларни эшитганмиз.\nЯна бир муаммо ҳақида ҳам айтиб ўтиш керак. Туманлар санитария-эпидемиологик осойишталик марказларидаги телефон қўнғироқларига жавоб берадиган ходимлар масъулиятини ҳам ошириш керак. Ахир, уларга соғлиғидан шикояти бор инсон қўнғироқ қилади. Афсуски, бу қўнғироқларга кўпинча туман санитария-эпидемиологик осойишталик марказларидан жавоб бўлмас экан.\nБу борада ҳам биз кичикроқ текширув ўтказдик. Яъни, Чилонзор (71) 278-50-78, (71)278-29-41, Учтепа (71) 217-22-79, (71) 212-22-81 ҳамда Миробод (71) 283-36-21, (71) 283-45-20 туман санитария-эпидемиологик осойишталик марказларидаги ушбу телефонларга қўнғироқ қилдик, аммо ҳеч ким жавоб бермади. Қайси кун ва вақтда қўнғироқ қилганимиз тўғрисидаги маълумотларни ўзимизда сақлаб қўйганмиз.\nБундай катта-кичик масалалар яхшиликка хизмат қилмайди. Шундоқ ҳам ташвишли бўлиб турган вазиятни янада кескинлаштиришга хизмат қилади. Иккинчидан, назаримизда, муҳим масала — фуқароларни тест таҳлилидан ўтказиш билан боғлиқ. Бир томондан тестдан ўтказиляпти, вирус юқтирганлар даволаняпти. Иккинчи томондан эса касаллик тарқалиб бормоқда. Чунки, ўзи хоҳлаб келганлар тестдан ўтказилмоқда, келмаганлари-чи? Бугун фуқароларимиздан неча фоизи бир марта ҳам тестдан ўтмаган? Қишлоқ туманлардаги ҳақиқий аҳвол қандай? Аҳоли белгиланган маълум муддатда ёппасига тиббий текширувдан ўтказилмаса, инфекция тарқалиши хавфи юқори бўлаверади.\nБир сўз билан айтганда, аҳолини ёппасига коронавирус инфекциясига қарши тестдан ўтказиш керак. Бунга давлатимизнинг имконияти етади, деб ўйлаймиз. Соғлиқни сақлаш вазирлиги бу борада ўзининг қатъий позициясини билдиради, деган умиддамиз.


Жаҳон банки Ўзбекистонда сув таъминоти хизматлари секторини ривожлантиришни қўллаб-қувватламоқда\nЖаҳон банки Ўзбекистоннинг қатор ҳудудларида сув таъминоти хизматлари секторини ривожлантириш ва уни институционал қўллаб-қувватлаш мақсадида имтиёзли кредит ва грантлар ажратди. Буни Ўзбекистон томонидан COVID-19 пандемияси туфайли бошланган инқирозга қарамасдан, муҳим ижтимоий-иқтисодий ислоҳотларни амалга оширишни давом эттириш учун амалга оширилаётган саъй-ҳаракатларни муҳим эътирофи сифатида қабул қилиш мумкин.\nМамлакатимизда Хотира ва қадрлаш куни нишонланаётган шу кунларда академик Акмал Саидовнинг “Ғалаба боғи фалсафаси” китоби нашрдан чиқди.\nТиббиёт сифатини янада яхшиловчи янги ислоҳотлар бошланди\nҲар бир инсон умри мобайнида тиббий хизматга, шифкорлар ёрдамига эҳтиёж сезади. Соғлиқни сақлаш тизимининг жамиятимиздаги аҳамияти беқиёс. Шу боис Президентимиз мазкур соҳага ниҳоятда катта эътибор қаратяпти.\nБундай юксак эътироф ва эътиборга эришишнинг ўзи бўлмайди\nБундан саккиз ой муқаддам Президентимиз БМТ Бош Ассамаблеясининг 75-сессиясидаги нутқида “...Биз Оролбўйи минтақасини экологик инновация ва технологиялар ҳудуди, деб эълон қилиш ҳақида Бирлашган Миллатлар Ташкилоти Бош Ассамблеясининг махсус резолюциясини қабул қилишни таклиф этамиз. Ушбу муҳим ҳужжат тасдиқланган санани эса Халқаро экологик тизимларни ҳимоя қилиш ва тиклаш куни сифатида нишонлаш мақсадга мувофиқ бўларди”, дея таъкидлаган эди.\nТранспорт-логистика соҳасини ривожлантириш бўйича қандай ишлар амалга ошириляпти?\nПарламент сўровига берилган жавобда экспорт қилинаётган юкларни қўшни давлатлардан темир йўл орқали имтиёзли нархларда ўтказиш бўйича олиб борилаётган ишлар ҳақида ҳам маълумотлар берилган.\nЭлектромобилларга имтиёз берилади\nТаъкидланганидек, лойиҳада тадбиркорлик субъектларини янада қўллаб-қувватлаш, коронавирус пандемиясининг иқтисодиёт тармоқларига салбий таъсирини юмшатиш ҳамда аҳоли даромадаларини оширишга қаратилган нормалар ўз аксини топмоқда.\nКоррупцияга қарши курашиш янги босқичда олиб борилади\nТаъкидланганидек, корруцияга қарши курашиш фаолиятини тартибга солувчи амалдаги норматив-ҳуқуқий ҳужжатларида содир этилган, содир этилаётган ёҳуд тайёрланаётган коррупцияга оид ҳуқуқбузарликлар тўғрисида хабар берганларнинг шахсига оид маълумотлар сир сақланишини кафолатловчи нормалар мавжуд эмаслиги амалиётда айрим муаммоларни келтириб чиқармоқда.\nЯна бир ҳужжат ратификация қилинади\nНогиронлиги бўлган шахсларнинг ҳуқуқлари билан боғлиқ масалаларни ҳал этиш, аввало, қонунчиликни такомиллаштиришни тақозо этади. Шундан келиб чиқиб, Олий Мажлис Қонунчилик палатасининг навбатдаги мажлисида депутатлар “Ногиронлар ҳуқуқлари тўғрисидаги Конвенцияни (Нью-Йорк, 2006 йил 13 декабрь) ратификация қилиш ҳақида”ги қонун лойиҳасини биринчи ўқишда кўриб чиқдилар.\nРасмий статистика халқаро миқёсда тан олинади\n2021 йил 7 май куни Олий Мажлис Қонунчилик палатасининг навбатдаги мажлиси бўлиб ўтди. Унда депутатлар “Расмий статистика тўғрисида”ги қонун лойиҳасини иккинчи ўқишда моддама-модда кўриб чиқдилар.\nҲисоб палатасига қандай ваколатлар бериляпти?\nЛойиҳа билан Ҳисоб палатасига мамлакатимизнинг иқтисодий манфаатларини ҳимоя қилиш мақсадида давлат божи тўламасдан судга мурожаат қилиш ваколати берилмоқда. Шунингдек, Ҳисоб палатаси текширувлар ўтказиш жараёнида унга керакли ҳужжатлар, мутахассислар ажратиш мажбурияти лойиҳада ўз аксини топмоқда.\nКучли таъсир қилувчи моддаларнинг ноқонуний муомаласига чек қўйилади\nШунингдек, аҳоли, айниқса, ёшлар орасида кучли таъсир қилувчи моддаларнинг ноқонуний муомаласи билан боғлиқ ҳолатларнинг кескин ортаётганлиги кузатилмоқда. Жумладан, Жиноят кодексининг 2511-моддаси билан қўзғатилган жиноят ишлари сони 2019 йилда 23 тани ташкил этган бўлса, 2020 йилда ушбу рақам 230 тани ташкил этиб, жиноятлар сони 10 баравар кўпайган.\nДиний ташкилотни рўйхатдан ўтказиш электрон тизим орқали амалга оширилади\nКейинги йилларда мамлакатимиз ижтимоий-сиёсий ҳаётининг барча йўналишларида амалга оширилаётган туб ислоҳотлар бир неча йиллар аввал жорий этилган, ҳозирда эса қатор жиҳатлари билан замон талабларига мослаштирилиши тақозо этилаётган нормаларни қайта кўриб чиқишни кун тартибга қўймоқда. Мазкур қонунга депутатларимиз шу нуқтаи назардан ёндошиб, унга ўзгартиш ва қўшимчалар киритишга қарор қилдилар.


Дам олиш кунлари ёмғир ёғиши мумкин – Газета.uz\nФото: Дмитрий Устинов / «Газета.uz»\nДам олиш кунлари ёмғир ёғиши мумкин\nДам олиш кунлари ёмғир ёғиб, момақалдироқ бўлиши ва шамол тезлиги сониясига 20 метргача кучайиши кутилмоқда. Ҳаво ҳарорати ўртача кўрсаткичлардан 3−6 даража паст бўлади.\nLotinchada 15 май 2020, 15:11 Жамият\nБугун Ўзбекистоннинг катта қисмида об-ҳаво асосан қуруқ ва нисбатан салқин бўлади, дея хабар қилди Ўзгидромет матбуот хизмати. Фақат Бухоро, Навоий, Самарқанд, Жиззах, Қашқадарё ва Сурхондарё вилоятларида куннинг иккинчи ярмида, Тошкент ва Сирдарё вилоятларида эса кечга бориб ёмғир ёғиши, момақалдироқ бўлиши мумкин.\nБу кунларда кундузги ҳарорат 20−25 даража атрофида бўлади, бу май ўртаси учун хос бўлган меъёрдан 3−6 даражага пастдир.\n17 майда мамлакатмимиз ҳудудининг катта қисмида ёғингарчилик кутилмайди. Фақат республиканинг жанубий ва марказий вилоятларида об-ҳаво бир оз нобарқарор бўлади. Бу ҳудудларда баъзи жойларга ёмғир ёғиши, момақалдироқ бўлиши мумкин.\n17 май кечга бориб Ўзбекистоннинг шимолий ҳудудларига Каспий денгизи томондан навбатдаги нам ҳаво оқими киришни бошлайди. Айрим жойларга ёмғир ёғиши, момақалдироқ бўлиши, шамолнинг тезлиги секундига 15−20 метргача кучайиши мумкин. 17 майда ҳаво ҳарорати 2−3 даражага кўтарилади.


Ўзбек программистлари : ) - uForum.uz\nuForum.uz > ЎЗБЕКОНА > Янги технологиялар олами\nЎзбек программистлари : )\nСтраница 1 из 17 1 2 3 4 5 6 7 8 9 10 11 > Последняя »\n05.07.2008 12:30 #1\n+ 1,248 1,573/654\n– 84 166/76\nАссалому алайкум... Агар холис атрофга эътибор килсак, кўп кучлик программистлар рус ёки руслашган ўзбеклардан иборат... Бунинг сабаби кўп... Куйда айримларини келтириб ўтаман... 1. Программа тилларини ўрганиш учун она тилимизда китоблар (манбаълар) етишмайди, кўпчилиги рус ёки инглиз тилларида... 2. Кўп дастурлар яна рус ва инглиз тилларида... уларни ўзбеклаштириш учун волонтерлар етишмайди... ташабусскорлар кам... 3. Дарсларнинг кўпчилиги рус тилида олиб борилади... Рус тилини камситмаган холда ва рус тилида жуда кўп ишлар килиб боришини эътироф килган холда... она тилимизда хам кучли программистлар, сохага оид яхши китоблар, яхши яхши дастурлар бўлса дейман... Шундагина ўзбек программистлари кўпайади... Давлатимиз, миллатимиз учун фойда яна зиёда бўлади... Бу хакида "любой" билан бахслашишига тайёрман\n9 "+" от:\nAbdusalim Nursaidov, Akbar Khayitov, Behzod Saidov, Erkin-Farxodovich, G'olib Nishonboyev, Muxrim Agzamxodjayev, Nigora Umarova, gofurov, spitamen\nМеню пользователя AbuMuslim\nПосетить домашнюю страницу AbuMuslim\nНайти ещё сообщения от AbuMuslim\n05.07.2008 14:25 #2\n+ 739 628/355\nСообщение от AbuMuslim\nДавлатимиз, миллатимиз учун фойда яна зиёда бўлади... Бу хакида "любой" билан бахслашишига тайёрман\nМанимча бу борада баҳсга ўрин йўқ. Фойдали эканлигини аниқ.\nона тилимизда хам кучли программистлар, сохага оид яхши китоблар, яхши яхши дастурлар бўлса дейман...\nМанам буни чин дилдан истайман. Қўлдан келганча бу борада ёрдамимни аямасликка ҳаракат қиламан...\nAbdusalim Nursaidov, AbuMuslim, Nigora Umarova\n07.07.2008 20:26 #3\n+ 43 163/90\nAbuMuslim, Сизнинг шиорларингизга қарши бирон бир ўзбек баҳслашмайди. Чунки айтганингиз тўғри. Аммо мен сиз кўтарган масалаларни туб негизи хақида тўхтаб ўтишни лозим деб топдим.\nҲар бир миллат ғурури чўққиси яратилган умуминсоний қадриятлардан иборат. Бундай махтанса бўладиган эришишлар албатта етук, юқори савияли инсонлар бўлишини тақозо этади. Барча миллат фарзандлари туғилганиданоқ мукаммал бир мухитга тушиши керак, шундай бир тарбия-илм олишлари керакки хар томондан ақлли бўлиш учун. Бунинг учун ўйлайманки таълим тизими фундаментал ва амалий фанларнинг бугунги кунда актуал билимларини она тилимизда етказиши шарт. Бу фақатгина ўқув-услубий материалларнинг, адабиётнинг систематик равишда, чуқур изланишлар асосида тайёрланишга боғлиқ. Шу борада айтиб ўтиш зарурки ахборот технологиялари, программирование (дастурлар) йўналишида технологиялар янгиланиши шиддати 3-6 ойдан ортиқ эмас. ДемаК актуал туриш учун адабиёт хам бу тезликни ушаб туриши зарур (майли ўқув қўлланмалар у ёғда турсин). Шундай қилиб ўзбек программистлари кенгроқ жой эгаллашлари учун таълимни юқори поғонага кўтариш керак.\nАйтиб ўтилган фикрим ўзбекларнинг барча техник-мухандислик жавхаларига тегишли бўлса керак.\nАммо бизга хос бўлган кундалик маданият, шарқона тарбия, ўзаро муносибатларни сақлаш (балки тиклаш) ва янада ривожлантиришни таълимни, тарбияни энг долзарб масаласи деб биламан. Қисқа қилиб айтганда ғарбдан технологияларни ўргандан холда ўзимизни тафаккуримизни йуқотмасак зўр бўларди.\nAbdusalim Nursaidov, AbuMuslim, Behzod Saidov, Maruf, Nigora Umarova, Shukrullo Yosh Dasturchi\nМеню пользователя Atham Mirazizov\nПосетить домашнюю страницу Atham Mirazizov\nНайти ещё сообщения от Atham Mirazizov\n08.07.2008 16:34 #4\n+ 745 1,505/647\nБалки бошка тилда фаолият олиб борувчи дастурчиларга узбек тилини ургатиш керакдир Шунда узбек дастурчилари (узбекча дастурлар хам) купайган булармиди?!\nМенимча, бу масалани таълим жараёни хал этади. Жумладан, куйидаги фикрга 100 фоиз кушиламан:\nСообщение от Atham Mirazizov\nБунинг учун ўйлайманки таълим тизими фундаментал ва амалий фанларнинг бугунги кунда актуал билимларини она тилимизда етказиши шарт. Бу фақатгина ўқув-услубий материалларнинг, адабиётнинг систематик равишда, чуқур изланишлар асосида тайёрланишга боғлиқ. Шу борада айтиб ўтиш зарурки ахборот технологиялари, программирование (дастурлар) йўналишида технологиялар янгиланиши шиддати 3-6 ойдан ортиқ эмас. ДемаК актуал туриш учун адабиёт хам бу тезликни ушаб туриши зарур (майли ўқув қўлланмалар у ёғда турсин). Шундай қилиб ўзбек программистлари кенгроқ жой эгаллашлари учун таълимни юқори поғонага кўтариш керак.\nШунингдек, худди буюк бобокалонимиз Мир Алишер Навоий уз вактида туркий тилда хам етук асарлар ёзиш мумкинлигини исботлаганидек, узбек дастурчиларимиз хам уз йуналишида катта ютукларни жахонга намойиш этишлари керак булади. Ана шунда узбек тилида дастурлаш ишларини олиб борувчилар сафи хам янада ортади. Бундай булишига эса ишониш керак. Чунки алгоритмни узимизнинг Бобокалонимиз яратган.\nAbdusalim Nursaidov, AbuMuslim, Nigora Umarova, gofurov\nМеню пользователя Lutfillo Tursunov\nНайти ещё сообщения от Lutfillo Tursunov\n08.07.2008 16:53 #5\nВедущий специалист сектора ИКТ и ОИБ\n+ 0 38/22\nАссалому алайкум, хурматли форумдошлар! Мен Давлат солиқ қўмитасининг собиқ ходими сифатида, ижозатларинг билан ўша ердан мисол келтирмокчиман. Камина 2001 йилда бир туман давлат солиқ идорасидан қўмитанинг компьютерлаштириш бошқармасига ишга ўтган эдим. Тугри юқорида келтирилганидек ўша пайтларда аҳвол Абу Муслим ака айтгандек эди. Бироқ вақт ўтиб, хаммаси жой-жойига қўйилди. Хозирга келиб ахборот технологияларни жорий этиш ва ривожлантириш борасида олиб борилаётган барча ижобий ишлар ўзимизнинг қора кўзлар томонидан бажарилмоқда. Ажаб эмас бу холат бошка идораларда хам такрорланса.\nLutfillo Tursunov, Nigora Umarova, spitamen\nМеню пользователя Shohruh Rahmat\nНайти ещё сообщения от Shohruh Rahmat\n08.07.2008 17:23 #6\nСообщение от Shohruh Rahmat\nДархакикат, фикрингизни тасдиклайман. Мен утган йили солик кумитасининг ахборот технологиялари маркази тугрисида макола ёзган эдим. У ерда хакикатанам узбек мутахассислари ишлашади. Бир маълумот: Узбекистонда электрон ракамли имзодан энг куп фойдаланувчилар хам айнан шу марказдан руйхатдан утишган (электрон ракамли имзо калитларини олишган). Вилоятлардаги аксарият фермерлар (махсус дастурлар ёрдамида) солик туловларини интернет оркали амалга оширишяпти.\n17.07.2008 16:26 #7\nFootball team "Газмяс"\n+ 7 22/17\nAbuMuslim, Siz ko'targan mavzu bahsu-munozaralarga emas, harakatga undaydigan mavzu. Holatni ijobiy tomonga o'zgartirish esa ana shu sohadagi o'zbek mutaxassislarning sa'yi-harakatlariga ko'p jihatdan bog'liq. Shuning uchun bu borada munozara qilishdan ko'ra amaliy ishlarga ko'proq urg'u berish lozim. Ana shu harakatlar etarlimi? Ularni qanday qilib yangi sifat darajasiga ko'tarish kerak? Fikri ojizimcha ana shu savollarga javob izlab ko'rsak, suxbatimiz foydaliroq ko'rinish olsa kerak.\nНе тот доктор - кто учил :127:, а тот доктор - кто переболел :143: ...\nНайти ещё сообщения от Coach\n30.07.2008 12:48 #8\nИлмий-техникавий китобларни таржима килиш фондини ташкил килиш керак.\nБу фондга албатта давлат бош кош бўлиши зарур. Айникса замонавий технологияларга (нанотехнологиялар,компютер технологиялари, ядро физикаси, микробиология, генетика ва хк) ахамият бериш зарур.\nШу билан бирга ёшларни фантазиясини уйготадиган илмий оммабоп журналлар, интернет сайтлар, телекурсатувларни ташкил килиш керак.\nСССР вактида -"Техника молодежи" "Наука и жизнь", "Знание сила","Химия и жизнь" каби журналлар ? "Мужизасиз мужизалар" курсатувичи?\nБир дўстим сўзидан иктибос...\n...Мен масалан шуларни укиб катта булганман. Рус тилини билганим учун, лекин юрагим уша пайтларда хам бир насадан сикилар эди - чунки ёнимда менданда зехнли дустларим бу нарсалардан бебахра колишарди. Тугри улар хозир узига тук инсонлар- бири ташкилот рахбари,бири катта савдогар, бири мелиционер, лекин орасида битта хам Хакикий ОЛИМ йук (фан кандидат дегани бор-лекин у ОЛИМ дегани эмас!).\nУларнинг ягона камчилиги тил билмаслик эди. Шунинг учун таржима фондини ташкил килиш зарур деб хисоблайман.\nЁшлар буни укимайди дейишади. Укишади. Агар узбек тилида булса. Менга чет тилини урганиб ушанда укишсин дейишади. Албатта бу хам жуда мухим. Иккинчи томондан мамлакат салахиёти уни босиб чикарган (уз тилида!) китобларига хам богликку.Чет тилида китоб укиб урганган ОЛИМ уз юртида тегишли мухит топа олмай уша тилли мамлакатга кетишга мажбур булади. (Туртта уртогингиз орасида утирганда картошка-сабзини нархидан бошка умумий мавзунгиз булмаса, хаётни узи уни чет элга суриб чикариб юборади)\nБиз аввало болаларимизни илм-фан йулига солиб олишимиз керак. Бу йулга эса факат она тилдаги китоб, журналлар интернет сайтлари оркалигина утиш мумкин!\nLutfillo Tursunov, Nigora Umarova, Shokir Dolimov, gofurov, spitamen\n30.07.2008 17:26 #9\nЁшлар буни укимайди дейишади. Укишади. Агар узбек тилида булса. Менга чет тилини урганиб ушанда укишсин дейишади.\nТаҳририятимизга талабалар тез-тез мақолалар олиб келишади. Бу жуда қувонарли ҳолат. Чунки кейинги пайтларда қайси соҳада ўқимасин, мақола ёзиш кераклигини кўпчилик тушуниб етаяпти. Бугун бирор бир кичикроқ мақола ёзган талаба эртага катта-катта илмий мақолалар, илмий ишлар ёзишга қийналмайди. Қолаверса, тил қоидаларини ҳам яхши ўзлаштиради. Шунинг учун ҳам чет элда исталган соҳа вакили бадиий жиҳатдан мукаммал китоблар ёза олишади. Бизда ҳам шу ҳолат аста секин ривож топса яхши бўларди.\nЛекин... Таҳририятга келадиган талабаларнинг айримлари рус тилидаги мақола олиб келади. Рус тилида сўзлашувчи талабалар бўлса ҳам майли, уларнинг кўпчилиги ҳатто рус тилини мукаммал билмаслиги шундоқ кўриниб туради. Хуш айтингчи, бу талаба қандай қилиб мақолани рус тилида ёзади? Нега ўзбекча ёзмадингиз деб сўрасак. Бизда дарсликлар русча, соҳани русча ўрганганимиз туфайли ўзбек тилида мақола ёза олмаймиз, дейишади. Хўп шу ёзган мақолангизни ўзбекчага таржима қилинг, десак. Таржима қилиш қўлимдан келмайди дейишади. Демак, у мақолани қаердандир кўчирган. Чунки таржима қила олмайдиган одам уни бошқа тилда ёза олмайди ҳам. Албатта бир неча тилни мукаммал биладиган ва ўша тилларда мақола ёзиб, чет элларда анжуманларда ўз маърузалари билан қанташувчи ёшлар ҳам бор. Лекин улар сони кўп эмас.\nҲозирги пайтда университетларда ўзбек гуруҳларида ўқиётган талабаларнинг бошқа тилларда (рус, инглиз, немис ва ҳок.) диплом ҳимоя қилиши одат тусини олган. Мен бунга қаршиман. Нима учун ўзбек гуруҳида ўқиган талаба бошқа тилда диплом ёқлаши керак? Ахир ўқиган соҳасини аввал ўз она тилида таърифлаб бериши керак эмасми? Аввал она тилида қойиллатиб ёзиб қўйиб, кейин ўнлаб тилларда ёзмайдими?! Ўша талабаларнинг камида 80 фоизи тил билган тақдирда ҳам материалларни қаердандир кўчириб олади. Ундан кўра ҳеч бўлмаганда таржима қилиб, илмий иш ёқласа унинг билими бир оз бўлсин ошган бўлармиди... Бу ҳолда ўзбек тилидаги адабиётларни ким яратади. Чет элдан келиб ёзиб беришадими?! Қачонгача адабиётлар бошқа тилда деб юраверамиз?!\nAbuMuslim, Nigora Umarova, Shokir Dolimov, gofurov\n30.07.2008 17:45 #10\n+ 8,360 10,318/4,529\n– 37 58/50\nБугунги кун учун нихоятда долзарб мавзуни кутариб чикибсиз.\nФикрларингиз худди жадидларнинг гоясига ухшаб кетибди. Тугри мамлакатнинг эртанги куни она тилида босиб чикарилган китобларга боглик. Бирок она тилига чет тилидан таржима килинаётган шу китоблар таржима конун-коидасига мос равишда килинмокдами?\nТаржимон агар бирор бир сузнинг ички мазмун мохиятини билмай таржима килса, кош куяман деб куз чикариши аник.\nА) Илмий-техникавий китобларни таржима килиш фондини ташкил килиш керак;\nБ) Ёшларимизга хорижий тилни мукаммал ургатмогимиз керак, сабаби улар таржиманинг тугри ёки нотугрилигини фарклай олиб , уз мулохазасига эга булади, балким шу асосда таржимадаги камчиликларни хам тугрилашар.\nМеню пользователя Nigora Umarova\nПосетить домашнюю страницу Nigora Umarova\nНайти ещё сообщения от Nigora Umarova


Ўзбекистон – Россия ишбилармонлари форуми | Uzbekistan Today\nБош саҳифа / Бизнес ва инновация / Ўзбекистон – Россия ишбилармонлари форуми\nМамлакатимизда давом этаётган Челябинск вилояти кунлари доирасида Тошкент шаҳрида Ўзбекистон ва Россия ишбилармонлари бизнес-форуми ўтказилди.\nТадбирда икки мамлакатнинг нефть-газ, тоғ-кон саноати, озиқ-овқат, кимё, енгил саноат, машинасозлик, соғлиқни сақлаш каби қатор соҳалар учун масъул вазирлик ва идоралари, компания ва концернлари раҳбарлари иштирок этди.\nБизнес-форум Ўзбекистон ва Россия Федерациясининг транспорт-коммуникация имкониятлари ва транзит салоҳиятидан тўла фойдаланиш орқали ўзаро товар айланмаси ҳажмини ошириш, икки мамлакат тадбиркорлари ўртасида кооперация алоқаларини мустаҳкамлашга қаратилди.\nЎзбекистон Савдо-саноат палатаси раиси А.Икромов, Россия Федерациясининг Челябинск вилояти губернатори Б.Дубровский ва бошқалар мамлакатларимиз ўртасидаги кўп қиррали ҳамкорлик изчил ривожланиб бораётгани, мазкур тадбир савдо-иқтисодий, сармоявий ва ижтимоий соҳалардаги алоқаларни янги босқичга олиб чиқишда муҳим аҳамият касб этишини таъкидлади.\nИкки давлат раҳбарлари томонидан мамлакатларимиз ўртасидаги савдо-иқтисодий ҳамкорликни янги босқичга кўтариш юзасидан кўрилаётган қатъий чора-тадбирлар натижасида ўзаро товар алмашув изчил ўсмоқда.\nФорумда россиялик ишбилармонларга мамлакатимизнинг иқтисодий салоҳияти, амалга оширилаётган ислоҳотлар, сармоя киритиш истиқболлари, кичик бизнес ва хусусий тадбиркорликни ривожлантириш омиллари тўғрисида маълумот берилди. Ўзбекистон ва Челябинск вилояти ишбилармонлари ҳамкорлигида амалга оширилаётган қўшма лойиҳалар ва улар ижроси ҳақида сўз юритилди.\n– Россия ва Ўзбекистон узоқ йиллардан буён ўзаро ишончли ва манфаатли ҳамкорликни изчил ривожлантириб келмоқда, – дейди Жанубий Урал Савдо-саноат палатаси президенти Ф.Дегтярёв. – Сўнгги йилларда сиёсий, савдо-иқтисодий, маданий-гуманитар ва илмий-техник соҳалардаги алоқалар юқори даражага кўтарилди. Президент Шавкат Мирзиёевнинг 2017 йил апрель ойида Россия Федерациясига давлат ташрифи мамлакатларимиз ўртасидаги ҳамкорликни янги босқичга олиб чиқди. Мазкур бизнес-форум ҳам савдо алоқаларини ривожлантириш ва турли соҳаларда кўплаб йирик қўшма лойиҳаларни амалга оширишга замин яратади.\nТадбир доирасида икки мамлакатда инвесторлар учун яратилаётган шароитлар, ишлаб чиқарилаётган маҳсулотлар, солиқ ва божхона имтиёзлари, мавжуд иқтисодий имкониятлар тақдимоти ўтказилди.\n– Ташкилотимиз 10 йилдан буён самарали фаолият юритиб келмоқда, – дейди “Уралспецмаш-экспорт” холдинг компаниясининг Ўзбекистондаги ваколатхонаси директори А.Расулмуҳамедов. – Компания мамлакатимизга 150 дан ортиқ турдаги махсус техника воситалари етказиб беради. “Ўзбекистон темир йўллари” акциядорлик жамияти, Навоий, Олмалиқ кон-металлургия комбинатлари сингари йирик ташкилотлар билан ҳамкорлик қиламиз. Ушбу бизнес-форум фаолиятимизни янада кенгайтириш учун қулай имкониятдир.\nФорумда икки мамлакат ишбилармонлари ўртасида ўзаро савдо-иқтисодий ҳамкорликни янада ривожлантиришга қаратилган қатор келишувлар имзоланди.\nБизнес-форумда Ўзбекистон Республикаси Бош вазирининг ўринбосари Н.Отажонов сўзга чиқди.\nШу куни делегация аъзолари Тошкент давлат аграр университети ҳузуридаги ўсимликларни биологик ҳимоя қилиш илмий-тадқиқот маркази ҳамда Тошкент вилояти Паркент туманидаги ўсимликлар клиникасида бўлиб, у ерда амалга оширилаётган илмий изланишлар билан яқиндан танишди.